13.6. Μικρός πλανήτης\n13. Φίλτρα χάρτη\nΑυτό το φίλτρο μετατρέπει ένα πανόραμα σε μικρό πλανήτη. Δεν ταιριάζουν όλες οι εικόνες σε αυτό το φίλτρο. Η ιδανική εικόνα είναι μια εικόνα 360° x 180°, γνωστή επίσης και ως ισορθογώνια εικόνα. Θα δούμε ότι μπορούμε να χρησιμοποιήσουμε επίσης κανονικές εικόνες.\nΑυτό το φίλτρο βρίσκεται στο μενού παραθύρου εικόνας κάτω από Φίλτρα → Χάρτης → Μικρός πλανήτης (Little Planet)….\nΣχήμα 17.295. Επιλογές φίλτρου «Μικρός πλανήτης (Little Planet)»\nΠροεπιλογές, προεπισκόπηση, διαιρεμένη προβολή\nΟριζόντια μετακίνηση (Pan)\nΟριζόντια μετακίνησης της κάμερας. Εάν έχει επιλεγεί «Αντίστροφος μετασχηματισμός», η επιλογή «Μετακίνηση (pan)» μετακινεί τη γραμμή θέασης οριζόντια. Αλλιώς, δουλεύει όπως η επιλογή «Περιστροφή».\nΚλίση (Κατακόρυφη μετακίνηση)\nΚατακόρυφη μετακίνηση κάμερας. Μετακινεί τη γραμμή θέασης προς τα πάνω/προς τα κάτω.\nΓωνία περιστροφής γύρω από τον άξονα της κάμερας. Περιστρέφει τον πλανήτη γύρω από τη γραμμή θέασης.\nΕπίπεδο εστίασης. Μεγέθυνση/Σμίκρυνση του πλανήτη.\nΚάνει την αντίστροφη απεικόνιση· χρήσιμη για μικροεπιδιορθώσεις του ζενίθ, του ναδίρ ή άλλων τμημάτων του πανοράματος.\nΟι μέθοδοι παρεμβολής περιγράφονται στο Παρεμβολή\nΤο «Κυβικό» μπορεί να δώσει καλύτερο αποτελέσμα.\n13.6.4. Χρήση του φίλτρου Μικρός πλανήτης με ισορθογώνια εικόνα\nΜπορείτε να βρείτε ελεύθερες ισοορθογώνιες εικόνες στο https://commons.wikimedia.org/wiki/Category:360°_panoramas_with_equirectangular_projection.\nΤο GIMP άνοιξε αυτήν την αρχική εικόνα 16000x8000 εικονοστοιχείων σε πλαίσιο 1000x500 εικονοστοιχεία με εστίαση 6,25. Αυτό είναι ένα στιγμιότυπο κλιμακωμένο στα 600x300 εικονοστοιχεία. Σημειώστε τον κενό ουρανό, τον ολότελα οριζόντιο ορίζοντα, την εξαφανιζόμενη προοπτική.\nΕφαρμόστηκε το φίλτρο\n13.6.5. Χρήση του φίλτρου Μικρός πλανήτης με κανονική εικόνα\nΤο πανόραμά σας σπάνια ικανοποιεί τις απαραίτητες συνθήκες για αυτό το φίλτρο, ιδιαίτερα εάν το αποκόψετε από μεγαλύτερη εικόνα. Το φίλτρο Μικρός πλανήτης φέρνει την αριστερή και τη δεξιά πλευρά της εικόνας μαζί και δημιουργεί ένα ανεπιθύμητο απότομο όριο εάν οι πλευρές είναι διαφορετικές. Ένας ανομοιόμορφος ορίζοντας δίνει ακανόνιστο κύκλο. Ένας γαλάζιος κενός ουρανός που καταλαμβάνει το πάνω μισό της εικόνας και ένας οριζόντιος ορίζοντας είναι τέλειοι. Συνήθως, θα πρέπει να προετοιμάσετε το πανόραμά σας πριν να χρησιμοποιήσετε το φίλτρο.\nΣχήμα 17.296. Αρχικές εικόνες\nΕφαρμοσμένο φίλτρο απευθείας με τις προεπιλεγμένες επιλογές\nΚαθαρισμός ουρανού: με τον επιλογέα χρώματος, πιο σκούρο γαλάζιο στο προσκήνιο της εργαλειοθήκης και πιο ανοιχτό γαλάζιο στο παρασκήνιο της εργαλειοθήκης. Ορθογώνια επιλογή του ουρανού συμπεριλαμβανόμενου μικρού τμήματος του ορίζοντα. Στην επιλογή, σχεδιάστε μια διαβάθμιση από πάνω προς τα κάτω.\nΕπιλέξτε το αριστερό όριο της εικόνας.\nΑντιγράψτε την επιλογή και επικολλήστε την ως Νέα στρώση.\nQ συντόμευση για να ανοίξετε το εργαλείο στοίχισης.\nΠατήστε στη νέα στρώση (που επικάθεται στην περιοχή επιλογής): εμφανίζονται τα όρια της νέας στρώσης. Στοιχίστε τη νέα στρώση με την εικόνα στη δεξιά πλευρά.\nΑντιστρέψτε τη νέα στρώση οριζόντια.\nΗ νέα στρώση στοιχισμένη στην εικόνα στη δεξιά πλευρά και ανεστραμμένη: η αριστερή και η δεξιά πλευρά της εικόνας είναι τώρα το ίδιο. Ο ουρανός διαγράφτηκε. Ο ορίζοντας οριζοντιώθηκε.\nΠροσθέστε μια μαύρη μάσκα στρώσης στη νέα στρώση.\nΕφαρμόστε μια διαβάθμιση από μαύρο προς άσπρο στη μάσκα στρώσης.\nΕφαρμόστε το φίλτρο μικρός πλανήτης (Little planet).\nΣχήμα 17.297. Αποτελέσματα\n13.5. Aυταπάτη 13.7. Προεκβολή πανοράματος


ενίσχυση μικρομεσαίων επιχειρήσεων | aiakosrex\nΕπιλογή αξιολόγησηςGive ενίσχυση μικρομεσαίων επιχειρήσεων 1/5Give ενίσχυση μικρομεσαίων επιχειρήσεων 2/5Give ενίσχυση μικρομεσαίων επιχειρήσεων 3/5Give ενίσχυση μικρομεσαίων επιχειρήσεων 4/5Give ενίσχυση μικρομεσαίων επιχειρήσεων 5/5Ακύρωση αξιολόγησης\nΥποβλήθηκε από aiakos στις Δευ, 14/01/2013 - 19:29. - 0 Σχόλια\nΠρόγραμμα 456 εκατ. ευρώ για την ενίσχυση μικρομεσαίων επιχειρήσεων\nΠηγή: ΑΠΕ 14/01/13-13:46\nΠρόγραμμα ύψους 456 εκατ. ευρώ με κονδύλια του ΕΣΠΑ για την ενίσχυση μικρομεσαίων επιχειρήσεων στους κλάδους της μεταποίησης, του τουρισμού, του εμπορίου και των υπηρεσιών, ανακοίνωσαν πριν λίγο οι γενικοί γραμματείς Επενδύσεων, Βιομηχανίας και Τουρισμού Γ. Γιαννούσης, Σπ. Ευσταθόπουλος και Γ. Πυργιώτης. Οι γενικοί γραμματείς τόνισαν ότι στόχος του προγράμματος είναι η ενίσχυση υφιστάμενων και η ίδρυση νέων 10.000 επιχειρήσεων καθώς και η δημιουργία 4.000 θέσεων εργασίας. Τα ποσοστά ενίσχυσης κυμαίνονται από 40% έως 60% επί του ύψους των επενδυτικών σχεδίων, ανάλογα με την περιφέρεια. Ο οδηγός του προγράμματος θα βρίσκεται από σήμερα 14 Ιανουαρίου στο διαδίκτυο και το εύρος των επενδυτικών σχεδίων ανά κλάδο κυμαίνεται για τη μεταποίηση από 30.000 έως 300.000 ευρώ, για τον τουρισμό από 20.000 έως 200.000 ευρώ και για το εμπόριο- υπηρεσίες από 20.000 έως 100.000 ευρώ.\nΟι προθεσμίες υποβολής προτάσεων είναι από τις 25 Φεβρουαρίου μέχρι και τις 25 Απριλίου του 2013 και τα σχέδια θα στέλνονται μόνο ηλεκτρονικά μέσα από την ιστοσελίδα www.ependyseis.gr. Οι δαπάνες που μπορούν να χρηματοδοτηθούν είναι ο εξοπλισμός, οι κτιριακές εγκαταστάσεις, εξοπλισμός για την προστασία του περιβάλλοντος και οι άυλες δαπάνες. Οι ενδιαφερόμενοι για το υπόλοιπο ποσοστό συμμετοχής μπορούν να ζητήσουν κάλυψη είτε με δάνειο από τράπεζες είτε με εγγυήσεις από προγράμματα του ΕΤΕΑΝ. Από το πρόγραμμα εξαιρούνται οι κλάδοι του λιανικού εμπορίου, για τον οποίο ετοιμάζεται ειδικό πρόγραμμα, η πρώτη μεταποίηση γεωργικών προϊόντων και η εστίαση, η οποία θα συμπεριληφθεί στο ειδικό πρόγραμμα του λιανικού εμπορίου. Οι ενδιαφερόμενοι μπορούν να αναζητήσουν τον οδηγό του προγράμματος στις ιστοσελίδες www.espa.gr, www.antagonistikotita.gr, www.efepae.gr. Τα τηλέφωνα επικοινωνίας είναι για τον ΕΦΕΠΑΕ 2106985210 και στην ΕΥΔ ΕΠΑΕ 8011136300.\nΝΑΡΚΩΤΙΚΑ ΤΟ ΠΑΡΑΔΟΞΟ ΤΗΣ ΝΟΜΙΜΟΤΗΤΑΣ\nΙούλιος 10 2012, 0 Σχόλια\nΔΕΝ ΚΑΤΑΡΓΕΙΤΑΙ Η ΘΕΩΡΗΣΗ ΒΙΒΛΙΩΝ ΚΑΙ ΣΤΟΙΧΕΙΩΝ\nΔεκέμβριος 12 2012, 0 Σχόλια


Ταινία για τα 200 χρόνια από την ελληνική επανάσταση δημιούργησαν μαθητές δημοτικού σχολείου - tomanifesto.gr\nΤαινία για τα 200 χρόνια από την ελληνική επανάσταση δημιούργησαν μαθητές δημοτικού σχολείου\nΗ ταινία ξεκινάει με τη γιαγιά Ελλάδα να αφηγείται σε τρία νέα παιδιά την ιστορία της. Τα παιδιά έχουν ακούσει για την Ελληνική Επανάσταση και για τα 200 χρόνια που συμπληρώνονται φέτος ωστόσο ζητάνε από την γιαγιά Ελλάδα να τους δώσει περισσότερες πληροφορίες. Και κάπως έτσι ξεκινά ξετυλίγοντας το κουβάρι και πλέκοντας τη σημαία με γαλανόλευκο νήμα από μαλλί να τους διηγείται ποιοι πρωτοστάτησαν και ποιοι την βοήθησαν στο δρόμο προς την ελευθερία. «Είμαστε στο Ναύπλιο, το καταλληλότερο σκηνικό νομίζω από οποιαδήποτε πόλη στην Ελλάδα, καθώς οι ήρωες οι περισσότεροι ζούσαν εδώ, έμειναν εδώ για κάποια χρόνια, περπάτησαν ακριβώς στα ίδια μέρη και στους ίδιους δρόμους.\nΤα γυρίσματα για κάθε ρόλο για κάθε παιδί διαρκούσαν περίπου 15-20 λεπτά ενώ όπως προσθέτει ο κ. Γαλάνης τα γυρίσματα γίνονταν με κίνδυνο «να τους γράψει η αστυνομία» λόγω των περιοριστικών μέτρων που ισχύουν. Τα παιδιά δεν μπορούσαν κατά τη διάρκεια των γυρισμάτων να αντιληφθούν το αποτέλεσμα που θα βγει. «Όταν βγήκε η ταινία, μου έλεγαν κύριε δεν το πιστεύουμε ότι έγινε αυτό, όταν μας τραβάγατε νομίζαμε ότι μας βγάζετε φωτογραφίες, δεν καταλαβαίναμε ότι θα βγει αυτό το αποτέλεσμα ότι θα φαίνονται τα πρόσωπά μας τόσο όμορφα, κοντινά. Δεν το περίμεναν έτσι», λέει ο κ. Γαλάνης.\nΜπορείτε να παρακολουθήσετε την ταινία στον παρακάτω σύνδεσμο: https://www.youtube.com/watch?v=Nry7TaHQA4A&t=20s\n1821ΕΙΔΗΣΕΙΣΕΙΔΗΣΕΙΣ ΣΗΜΕΡΑΕΛΛΗΝΙΚΗ ΕΠΑΝΑΣΤΑΣΗΝΑΥΠΛΙΟΝΕΑΤΑΙΝΙΑ\nO εορτασμός για τα 200 χρόνια από την Επανάσταση του ‘21 στους δήμους της Αττικής


ΚΑΛΑΜΑΤΑ ΜΕΣΣΗΝΙΑΣ: «Προδότες μας σταυρώσατε» φώναζαν οι πιστοί στους πολιτικούς στον Επιτάφιο !BINTEO\n«Προδότες μας σταυρώσατε» φώναζαν οι πιστοί στους πολιτικούς στον Επιτάφιο !BINTEO\nΠολίτες μόλις είδαν τους πολιτικούς που συνόδευαν τον αρχιεπίσκοπο Ιερώνυμο στην χθεσινή περιφορά του Επιταφίου στο Σύνταγμα άρχισαν τα γιουχαρίσματα και τις αποδοκιμασίες.\n«Με τι μούτρα έρχεστε στον Επιτάφιο» φώναζαν προς τους πολιτικούς οι συγκεντρωμένοι.\n«Που να δούμε τον Χριστό; Μόνο τον Σόϊμπλε βλέπουμε» συμπληρώνοντας «μας κρεμάσατε προδότες». Αυτό ωστόσο που φάνηκε να ενόχλησε τον Αρχιεπίσκοπο, ήταν η φράση «Ιερώνυμε τι τους θες τους κλέφτες κοντά σου»\nΑναρτήθηκε από ΠΑΝΑΓΙΩΤΗΣ ΚΑΜΠΑΣ στις 4:06 μ.μ.\nΕτικέτες 'ΕΠΙΚΑΙΡΟΤΗΤΑ (ΕΛΛΑΔΑ), ΑΓΙΟΝ ΠΑΣΧΑ, ΔΙΑΜΑΡΤΥΡΙΕΣ, ΚΟΙΝΩΝΙΚΑ


Βοσνία Καβάλα Παιδί Προσφυγόπουλα\n14/10/2019, 19:14 4\nΤο 1995, ως παιδί του πολέμου στην πρώην Γιουγκοσλαβία, ο Γιόβαν είχε φιλοξενηθεί από μία οικογένεια στην Καβάλα. Τώρα τους αναζητά\nΗ συγκίνηση ξεχείλιζε στην επικοινωνία που είχαν σήμερα ο Γιόβιτσα (Γιόβαν) το παιδί του πολέμου της πρώην Γιουγκοσλαβίας με την οικογένεια που τον είχε φιλοξενήσει τα Χριστούγεννα του 1995 στο σπίτι της στην Καβάλα.\nΟ Γιόβιτσα Σκρμπιτς που το 1995 ήταν πεντέμισι χρονών και είχε χάσει στον πόλεμο τον πατέρα του είχε έρθει στην Ελλάδα στα πλαίσια ενός εκ των πολλών προγραμμάτων φιλοξενίας που οργάνωναν εκείνη την εποχή είτε η τότε Κεντρική Ενωση Δήμων και Κοινοτήτων Ελλάδας (ΚΕΔΚΕ) είτε μεμονωμένοι δήμοι και φορείς σε μια προσπάθεια να χαρίσουν στιγμές ξενοιασιάς και μνήμες παιδικών χρόνων στα ορφανά του πολέμου. Ο Γιόβιτσα από τη Βοσνία είχε μείνει περίπου ένα μήνα στην Παιδόπολη της Καβάλας “Αγιος Λουκάς” και είχε φιλοξενηθεί στο σπίτι οικογένειας στην πόλη που είχε ένα παιδί περίπου στην ίδια ηλικία με κείνον.\nΤα χρόνια πέρασαν, ο Γιόβιτσα, όπως είπε στο protothema.gr η κυρία Ιβάνα Στανόγεβιτς δημοσιογράφος από τη Σερβία που ζει και εργάζεται στην Ελλάδα, μεγάλωσε σπούδασε και σήμερα είναι δάσκαλος στην γεννέτειρά του, την πόλη Γκράντισκα στη Βοσνία και παράλληλα έχει σπουδάσει παιδοψυχολόγος. Οι παιδικές μνήμες που συνδέονταν με χαρά και θαλπωρή ήταν εκείνες που είχε κρατήσει μέσα του από εκείνες τις μέρες στην Καβάλα. Γι' αυτόαναζητούσε μέσω ιστοσελίδων που έχουν αυτό τον χαρακτήρα πληροφορίες για την οικογένεια, ζητώντας να επικοινωνήσει μαζί τους. Τελικά, το περασμένο Σάββατο απευθύνθηκε στην ιστοσελίδα Life from Greece που διαχειρίζεται η κ.Στανόγεβιτς. Με εφόδιο μια φωτογραφία με εκείνον παιδάκι και μαζί τη γυναίκα που τον είχε φιλοξενήσει ζήτησε βοήθεια για να ξανασυνδεθεί με τις μνήμες του. Στην ανάρτησή του στη σελίδα, με την οποία ζήτησε βοήθεια περιέγραψε πως είχε φιλοξενηθεί από ένα ζευγάρι που λέγονταν Γιώργος και Μαρία, ενώ εξήγησε ότι είχε χάσει το φάκελο από το γράμμα που του είχαν στείλει και έτσι δεν θυμόταν πλέον το επώνυμο της οικογένειας. Η κυρία Στανόγεβιτς απευθύνθηκε σε τοπική ιστοσελίδα της Καβάλας το kavalawebnews.gr που δημοσίευσε τη φωτογραφία και όσα στοιχεία θυμόταν ο 30χρονος σήμερα παιδοψυχολόγος- δάσκαλος.\nΤο protothema.gr αναδημοσίευσε την Κυριακή το θέμα με τον τίτλο “Μήπως φιλοξενήσατε εσείς αυτό το παιδί;” που διαβάστηκε πάρα πολύ από τους αναγνώστες του. Σήμερα, η δημοσιότητα -και μέσω της τηλεόρασης- είχε αποτέλεσμα, αφού ο Γιόβιτσα αναγνωρίσθηκε από την οικογένεια που τον φιλοξένησε και επικοινώνησαν μεταξύ τους. «Ο Γιόβιτσα τους κάλεσε να τους φιλοξενήσει στην πατρίδα του, ανταποδίδοντας τη φιλοξενία τους τότε, και εκείνοι έκαναν το ίδιο», λέει η κ.Στανόγεβιτς. «Είναι εντυπωσιακό ότι θυμόταν σχεδόν 25 χρόνια μετά, με κάθε λεπτομέρεια το σπίτι της οικογένειας. Μας το ζωγράφισε», λέει η κυρία Στανόγεβιτς και προσθέτει: «Τόσο πολύ είχε εντυπωθεί στο μυαλό του αυτή η εμπειρία».\nΈνα παιδί τις ευχάριστες αναμνήσεις τις κρατάει στο μυαλό του. Αυτό το παιδί θυμόταν λεπτομέρειες από το σπίτι, αλλα δεν θυμόταν έστω τα μικρά ονόματα αυτών που τον φιλοξένησαν; Ειδικός δεν είμαι, αλλά με ξενίζει λίγο το σκηνικό.\nΤα θυμόταν τα μικρά ονόματα, το έχουν αναφέρει σε άλλο άρθρο...\n5 χρονων τι να θυμαται ρε κολλα?\nΓια ξαναδιάβασε το άρθρο. Το επώνυμο δεν θυμόταν. Τα ονόματα τους τα θυμόταν...


Στον Αγιασμό Δημοτικών και Νηπιαγωγείων της Θεσσαλονίκης ο Τζιτζικώστας\nΠαρεμβάσεις της Περιφέρειας για την αναβάθμιση των σχολικών μονάδων\nΕυχές για την έναρξη της νέας σχολικής χρονιάς έδωσε ο Περιφερειάρχης Κεντρικής Μακεδονίας Απόστολος Τζιτζικώστας, που παρέστη σήμερα στην τελετή αγιασμού των 15ου και 69ου Ολοήμερων Δημοτικών Σχολείων, των 76ου και 99ου Νηπιαγωγείων καθώς και του 1ου Πειραματικού Δημοτικού Σχολείου Θεσσαλονίκης.\n«Εύχομαι η νέα σχολική χρονιά να είναι καλή και δημιουργική τόσο για τους μαθητές όσο και για τους εκπαιδευτικούς και τους γονείς. Στην Περιφέρεια Κεντρικής Μακεδονίας επενδύουμε στην αξία της γνώσης και το αγαθό της εκπαίδευσης, προκειμένου να προσφέρουμε καλύτερα και περισσότερα σχολεία, που θα ανταποκρίνονται στις προκλήσεις και τις ανάγκες της σύγχρονης εποχής. Στο πλαίσιο αυτό, αξιοποιούμε στο μέγιστο δυνατό τους χρηματοδοτικούς πόρους του ΣΕΣ 2014-2020 και διαθέτουμε 18 εκατομμύρια ευρώ για τη σχολική στέγη. Ήδη, από την προηγούμενη προγραμματική περίοδο του ΕΣΠΑ, υλοποιήσαμε παρεμβάσεις σε 55 σχολεία της Περιφέρειας Κεντρικής Μακεδονίας, στα οποία φοιτούν 13.500 μαθητές, ενώ παράλληλα διαθέσαμε πόρους και για 350 ειδικά σχολεία, στα οποία φοιτούν 4200 παιδιά με αναπηρία.\nΠερισσότερα σε αυτή την κατηγορία: « Μέτρα για τους πυρόπληκτους της Θάσου (ΒΙΝΤΕΟ) 4 στους 10 Έλληνες ανησυχούν για την εργασία τους »


H ταινία «Che!» στο Ιστορικό Αρχείο ΠΙΟΠ - Ανοιχτό Παράθυρο\nHomeΕπιλογέςH ταινία «Che!» στο Ιστορικό Αρχείο ΠΙΟΠ\n18 Ιουλίου 2017 Επιλογές\nΤο Πολιτιστικό Ίδρυμα Ομίλου Πειραιώς (ΠΙΟΠ) συνεχίζει το θερινό κινηματογραφικό αφιέρωμα «ΣΙΝΕ-ΒΙΟΓΡΑΦΙΕΣ σε κάδρο ιστορικό», με την προβολή της ταινίας Che! (1969 – 96’), την Παρασκευή 21 Ιουλίου, (ώρα 21:30), στον εξώστη του Ιστορικού Αρχείου ΠΙΟΠ, στον Ταύρο.\nΤο αφιέρωμα περιλαμβάνει αξιόλογες κλασικές αλλά και νεότερες ταινίες με βιογραφικό περιεχόμενο οι οποίες αφηγούνται αληθινές ιστορίες σημαντικών προσώπων και συνδέονται με αξιομνημόνευτα γεγονότα που σφράγισαν τη σύγχρονη ιστορία.\nΗ ταινία του Ρίτσαρντ Φλάισερ, με τους Ομάρ Σαρίφ, Τζακ Πάλανς και Τσέζαρε Ντανόβα, παρουσιάζει τη ζωή του Αργεντινού γιατρού και επαναστάτη Ερνέστο «Τσε» Γκεβάρα (1928-1967).\nΟ Ερνέστο «Τσε» Γκεβάρα βοήθησε, αρχικά, τον Φιντέλ Κάστρο στη Κούβα στη διετή μάχη εναντίον του καθεστώτος του Φουλχένσιο Μπατίστα, η οποία, τελικά, κατέληξε στην ανάληψη της εξουσίας από τον Κάστρο.\nΣτη συνέχεια υπήρξε μέλος της επαναστατικής κουβανικής κυβέρνησης προωθώντας ριζικές μεταρρυθμίσεις. Το 1965, έφυγε με στόχο την οργάνωση νέων κινημάτων στο Κονγκό και αργότερα στη Βολιβία, όπου τραυματίστηκε, συνελήφθη και δολοφονήθηκε.\nΤο φιλμ καλύπτει τη ζωή του Γκεβάρα από το 1956 που κατέφτασε στην Κούβα μέχρι τον θάνατό του στα βουνά της Βολιβίας.\n22 Οκτωβρίου 2016 Ρεπορτάζ\nΤο ένατο μουσείο του ΠΙΟΠ\nΗ θεατρική συνεργασία Εθνικού- Πολιτιστικού Ιδρύματος Τράπεζας Πειραιώς\nΠαραστάσεις και εργαστήρια σε μουσεία του ΠΙΟΠ


Τα νοσήλια «στραγγίζουν» τις ασφαλιστικές - Ειδήσεις - νέα - Το Βήμα Online\nΤα νοσήλια «στραγγίζουν» τις ασφαλιστικές\nΤα νοσήλια «στραγγίζουν» τις ασφαλιστικές Οι ασφαλισμένοι καταφεύγουν στα ιδιωτικά νοσοκομεία αλλά οι εταιρείες αδυνατούν να ικανοποιήσουν τα συμβόλαια που υπέγραψαν T. ΤΕΛΛΟΓΛΟΥ Τα τιμολόγια που διάβαζαν τα στελέχη θυγατρικής μιας μεγάλης ευρωπαϊκής ασφαλιστικής εταιρείας στα τέλη του 2001 τους έκαναν να μην πιστεύουν στα μάτια τους: εγχείρηση κοίλης 9.400 ευρώ, εγχείρηση σκωληκοειδίτιδας 4.400 ευρώ,\nΤα τιμολόγια που διάβαζαν τα στελέχη θυγατρικής μιας μεγάλης ευρωπαϊκής ασφαλιστικής εταιρείας στα τέλη του 2001 τους έκαναν να μην πιστεύουν στα μάτια τους: εγχείρηση κοίλης 9.400 ευρώ, εγχείρηση σκωληκοειδίτιδας 4.400 ευρώ, άλλο τιμολόγιο με 5.300 ευρώ, απλό μπαϊπάς σε ιδιωτικό νοσοκομείο των βορείων προαστίων έναντι 17.600 ευρώ.\n«Αρκετά μεγάλα ιδιωτικά νοσοκομεία στην Αθήνα έχουν φθάσει να κοστολογούν τις υπηρεσίες τους όπως τα συνεργεία αυτοκινήτων» συνεπέρανε ξένο στέλεχος της ίδιας εταιρείας. «Εφόσον πληρώνει η ασφάλεια τα νοσήλια, το ύψος τους, όπως συμβαίνει και με τα συνεργεία, θα μπορούσε να φθάσει οπουδήποτε…».\nH διαπίστωση θα ήταν δικαιότερη αν οι ασφαλιστικές εταιρείες αναζητούσαν τον ένοχο για την «έκρηξη» των εξόδων νοσηλείας και στη δική τους πολιτική στις αρχές της δεκαετίας του ’90. Οι εταιρείες επεχείρησαν τότε με την έκδοση καρτών νοσηλείας να προσελκύσουν νέους πελάτες. Ο σχεδιασμός τους στηριζόταν σε αναλογιστικές μελέτες αντίστοιχα και λιγότερο αξιόπιστες από εκείνες που αφορούν τη βιωσιμότητα του δημόσιου συστήματος.\nΤον Μάρτιο του 2002 έφθασε στο γραφείο του υφυπουργού Ανάπτυξης κ. Χρήστου Θεοδώρου επιστολή ασφαλιστών που από μέσα περιέγραφε (Καταγγελία 75 προς το Τμήμα Προστασίας Καταναλωτών) τις μεθόδους μιας συγκεκριμένης ασφαλιστικής εταιρείας (το όνομά της είναι στη διάθεση της εφημερίδας). «Το Βήμα» σταχυολογεί αποσπάσματα: «Πριν από τέσσερα-πέντε χρόνια άρχισαν να γίνονται οι πρώτες νύξεις από υπευθύνους της εταιρείας για τις αποζημιώσεις των πελατών. Ελεγαν ότι είναι υπερβολικές. Οτι δεν μπορούσε να είναι «εντάξει» η εταιρεία με τόσο πολλές αποζημιώσεις. Αρχισαν να κάνουν πιο δύσκολη την όλη διαδικασία, και για τους ασφαλιστές που φρόντιζαν τα συμβόλαια και για τους αποζημιούμενους. Εγιναν σεμινάρια που προσπαθούσαν να πείσουν τους ασφαλιστές για την αναγκαιότητα να καθοδηγούν τους πελάτες τους έτσι ώστε να απευθύνονται πρώτα στο κρατικό ταμείο τους (αλήθεια, τι λένε τα κρατικά ταμεία γι’ αυτό;». H εν λόγω ασφαλιστική εταιρεία προχώρησε ένα βήμα παραπάνω. Συνέδεσε το ύψος των «αποζημιώσεων» – το οποίο στην αργκό των ασφαλιστικών εταιρειών αποκαλείται «δείκτης ζημιών» – με τα πριμ προς τα στελέχη της.\n* Οι παραβιάσεις των συμφωνιών\nΣτην ίδια καταγγελία προς το υφυπουργείο Ανάπτυξης οι ασφαλιστές αναφέρουν ότι τα «παλαιά» ασφαλιστήρια συμβόλαια θα έπρεπε να αντικαθίστανται με ρυθμό 6% ανά τρίμηνο με καινούργια, με «πλαφόν» κόστους για την ιατρική υπηρεσία. Οι στόχοι αυτοί οδήγησαν σε καταγγελίες εκ μέρους των εργαζομένων για πλαστογράφηση της υπογραφής σε ένα παλαιό συμβόλαιο από ασφαλιστή και την αντικατάσταση του συμβολαίου που κάλυπτε προστατευόμενο μέλος (σύζυγο) ασφαλισμένου.\nH διοίκηση της εν λόγω ασφαλιστικής εταιρείας παραδέχθηκε ότι παραβίαζε την αρχή pacta sunt servanda (τα συμβόλαια είναι σεβαστά). H κατάσταση φάνηκε ότι δεν αφορούσε μόνο τη συγκεκριμένη εταιρεία όταν η Ενωση Ασφαλιστικών Εταιρειών διέκοψε τη συνεργασία το 2002 με το «Υγεία» και το Ιατρικό Αθηνών εξαιτίας του δυσβάστακτου κόστους των νοσηλίων. Στη στάση αυτών των δύο νοσοκομείων έπαιξε σημαντικό ρόλο και η τοποθέτηση των γιατρών τους, που αρνήθηκαν να δεχθούν περικοπές αμοιβών κατά 10%-20%. Για τις ασφαλιστικές στην περιοχή της Αθήνας απέμεινε η διέξοδος της προσφυγής σε άλλα νοσοκομεία, όπως το «Ερρίκος Ντυνάν». Οι ασφαλισμένοι συνέχισαν να καταφεύγουν στις υπηρεσίες των μεγάλων ιδιωτικών νοσοκομείων της Αθήνας και να πληρώνουν «από την τσέπη τους», για να πάρουν στη συνέχεια τα χρήματά τους με αρκετή καθυστέρηση από τις ασφαλιστικές εταιρείες. Εκείνες με τη σειρά τους αντιπρότειναν τη θέσπιση ενός «ιατρικού πρωτοκόλλου» για κάθε ασθενή, το οποίο θα τηρείται σε ηλεκτρονική μορφή και θα δείχνει στον γιατρό τα βήματα που θα πρέπει να κάνει με βάση τα συμπτώματα κάθε ασθενούς. Οι ασφαλιστικές εταιρείες επικαλούνται την ανάγκη θέσπισης παρόμοιων μηχανισμών καθώς εκτιμούν το σύνολο των πλασματικών εξετάσεων στο 15%-25% του συνόλου, δηλαδή κάπου 15-25 εκατ. ευρώ σε ετήσια βάση.\n* «Περάστε από το ταμείο»\nΟι αποζημιώσεις που κατέβαλαν οι εταιρείες για νοσοκομειακές δαπάνες ξεπερνούν τα 100 εκατ. ευρώ και αφορούν το 50% της συνολικής αγοράς νοσηλίων.\nΤην ίδια περίοδο μία τουλάχιστον ελληνική ασφαλιστική εταιρεία στέλνει την εξής επιστολή σε ασφαλισμένους της: «…H εξέλιξη της ιατρικής, η ανάπτυξη σύγχρονων προγραμμάτων υγείας επιβάλλουν την αναθεώρηση τόσο της πολιτικής της εταιρείας σε θέματα αποδοχής κινδύνων και τιμολογήσεως όσο και της πολιτικής μάρκετινγκ για την προώθηση νέων σύγχρονων προγραμμάτων υγείας…». Οποιος ασφαλισμένος αρνιόταν να δεχθεί τα νέα σύγχρονα προγράμματα υγείας βρισκόταν αντιμέτωπος με:\n* Αύξηση του ασφαλίστρου κατά 70%.\n* Μείωση της αποζημίωσης, με την εξαγγελία από την εταιρεία ότι θα καλύπτει το 70% της οφειλομένης αποζημίωσης.\n* Κάλυψη του τοκετού για περιπτώσεις ενάρξεως κυήσεως με 1.000 ως 450 ευρώ με την κατάργηση του χωρίς πλαφόν τρόπου αποζημίωσης.\nΟι τοκετοί είχαν περιληφθεί αρχικά και εκείνοι στα παλαιότερα προγράμματα χωρίς να έχει τεθεί μια οροφή στα νοσήλια, με αποτέλεσμα να υπερκοστολογούνται και να προκαλούν μόνιμο πονοκέφαλο στις ασφαλιστικές εταιρείες.\nΟι ασφαλιστικές εταιρείες κατέβαλαν εξαιρετικό κόπο για να πείσουν τους πελάτες τους να αποδεχθούν τα νέα συμβόλαια με τις οροφές στις αμοιβές των γιατρών. Μόνο το 1/3 περίπου των παλαιών ασφαλισμένων δέχθηκε τις οροφές στις αμοιβές των γιατρών, ενώ ορισμένοι κατέφυγαν στη Δικαιοσύνη με αγωγές, με αποτέλεσμα τα δικαστήρια να αποδεχθούν σε αρκετές περιπτώσεις τα επιχειρήματά τους.\nΕγχείρηση δισκοκοίλης αντί 12.000 ευρώ!\nΣε χώρες όπως οι ΗΠΑ η αδυναμία χρηματοδότησης των ιδιωτικών συστημάτων υγείας έχει φθάσει σε τέτοιο σημείο ώστε να αναπτυχθεί ένας ολόκληρος νέος κλάδος παροχής υπηρεσιών, οι claimers. Το νοσοκομείο παρουσιάζει έναν λογαριασμό 10.000 ευρώ, η ιδιωτική ασφάλεια αναγνωρίζει ως αξία των υπηρεσιών τις 5.000 ευρώ και o claimer «συμβιβάζει» τα δύο μέρη σε μια ενδιάμεση τιμή. Αυτό δεν φαίνεται να είναι σε θέση να «ανακόψει» την «προέλαση» των τιμών στα μεγάλα ιδιωτικά νοσοκομεία της Αθήνας. Ετσι, την περασμένη εβδομάδα μία εγχείρηση δισκοκοίλης έφθασε τις 12.000 ευρώ και μία άλλη, ουροδόχου κύστεως, προσήγγυσε τις 25.000 ευρώ. Οταν οι ασφαλιστικές εταιρείες δυσκολεύονται να καταβάλουν το ποσό, αυτό σημαίνει ότι θα πρέπει να πληρώσει ο ασφαλισμένος. Ή να οδηγήσει το ιδιωτικό νοσοκομείο ή εργαστήριο εξετάσεων (π.χ. αίματος, τσεκ απ κ.ά.) να «χωρίσει» τα παραστατικά μιας εξέτασης στα δύο: όσα μπορεί να πληρώσει το δημόσιο ταμείο «στέλνονται και χρεώνονται» σε αυτό, τα υπόλοιπα τα αναλαμβάνει η ιδιωτική ασφάλεια.\nΠρος τιμήν ενός συστήματος υγείας που γεννήθηκε επειδή υποστήριζε ότι είναι πιο αποτελεσματικό από το Δημόσιο!


Οι παγίδες του καλοκαιριού - Giortazo.gr\nΤο καλοκαίρι αποτελεί για τους περισσότερους την καλύτερη εποχή, εποχή που ταυτίζεται με ανεμελιά, καλοπέραση και ξεκούραση.\nΠλησιάζουν λοιπόν οι διακοπές και οργανώνουμε τις βαλίτσες με τα ρούχα, τα μαγιό και ό,τι άλλο θεωρούμε απαραίτητο.\nΞεχνάμε όμως να πάρουμε μαζί μας πράγματα βασικά, όπως ένα φορητό φαρμακείο, καθώς το καλοκαίρι, όσο ξέγνοιαστο κι αν είναι, κρύβει κάποιες παγίδες στις οποίες εύκολα μπορούμε να πέσουμε αν δεν προσέχουμε, με αποτέλεσμα να χαλάσουν οι μέρες που περιμέναμε όλον τον χρόνο.\nΠαρακάτω σας δίνουμε ορισμένα παραδείγματα, λύσεις και συμβουλές, που καλό θα ήταν να προσέξουν ιδιαίτερα εκείνοι που προτιμούν την κατασκήνωση (ελεύθερη ή οργανωμένη) και οι γονείς μικρών παιδιών.\nΤο κρέας και τα ψάρια πρέπει να είναι καλά ψημένα(και όχι ξαναζεσταμένα)\nΑποτελεί ένα από τα πιο δυσάρεστα και ενοχλητικά συμπτώματα που ταλαιπωρούν ακόμη κι αρκετές ώρες μετά το πέρας του ταξιδιού. Γι’ αυτό:\nΑποφεύγουμε τους κλειστούς χώρους, προτιμούμε το κατάστρωμα\nΣυγκεντρώνουμε το βλέμμα μακριά από τον ορίζοντα\nΑποφεύγουμε ισχυρές οσμές, όπως από το εστιατόριο\nΑν και χαρίζει ζωή, κρύβει και κείνος με την σειρά του πολλές παγίδες, όπως θερμοπληξία, εγκαύματα κλπ, που δύσκολα τις αντιλαμβανόμαστε εκείνη την στιγμή, για τον απλό λόγο ότι είναι πολύ ελκυστικός. Για να είμαστε όμως πιο ήσυχοι και ασφαλής:\nΜην εκτίθεστε στον ήλιο χωρίς αντηλιακό (με δείκτη προστασίας >12), ακόμα κι όταν κολυμπάτε\nΑποφεύγετε την κατανάλωση αλκοόλ κατά την έκθεση στον ήλιο και την ζέστη\nΠου αν δεν προσέχουμε, μπορούν να μας προκαλέσουν δυσάρεστες, αλλά και σοβαρές καταστάσεις. Επομένως:\nΤα τσιμπήματα εντόμων μπορούν να προκαλέσουν τοπική αλλεργική αντίδραση. Γι’ αυτό:\nΝα χρησιμοποιείτε εντομοαπωθητικά\nΤέλειο σώμα για μπικίνι; Με αυτά τα κολπάκια, που σίγουρα δεν γνώριζες, θα το αποκτήσεις σε χρόνο dt!\nΠρωτομαγιά 2017, Αγίου Πνεύματος: Πότε πέφτουν όλες οι αργίες\n15χρονη μπαλαρίνα που έχασε το πόδι της από καρκίνο σήμερα χορεύει ξανά [Εικόνες]\n28 Μαΐου 🌹🌹🌹 Σήμερα γιορτάζουν Ανάληψη του Χριστού


ρεύμα | ρεματιά\nTag Archives: ρεύμα\nΔΙΑΚΟΠΕΣ ΡΕΥΜΑΤΟΣ ΣΕ ΒΡΙΛΗΣΣΙΑ, ΧΑΛΑΝΔΡΙ ΚΑΙ ΝΕΑ ΙΩΝΙΑ ΑΥΡΙΟ ΚΑΙ ΜΕΘΑΥΡΙΟ (24-25 ΝΟΕΜΒΡΙΟΥ)- ΠΟΙΕΣ ΩΡΕΣ, ΣΕ ΠΟΙΕΣ ΟΔΟΥΣ\nΔιακοπές ρεύματος αύριο 24/11 και μεθαύριο 25/11, σε Βριλήσσια, Χαλάνδρι και Νέα Ιωνία έχει προαναγγείλει η ΔΕΔΔΗΕ. Οι διακοπές θα γίνουν κατά τις ώρες και στις οδούς που αναγράφονται στον κατωτέρω πίνακα: ΤΡΙΤΗ 24 ΝΟΕΜΒΡΙΟΥ Από Έως Δήμος …\n23/11/2020 in ΒΡΙΛΗΣΣΙΑ, ΚΟΙΝΩΝΙΑ, ΟΔΗΓΟΣ ΠΟΛΙΤΗ, ΧΑΛΑΝΔΡΙ.\nΔΙΑΚΟΠΕΣ ΡΕΥΜΑΤΟΣ ΣΤΗΝ ΚΗΦΙΣΙΑ ΤΗΝ ΠΕΜΠΤΗ ΚΑΙ ΤΗΝ ΠΑΡΑΣΚΕΥΗ\nΠρογραμματισμένες διακοπές ρεύματος στην Κηφισιά, την Πέμπτη 23 Απριλίου και την Παρασκευή 24 Απριλίου 2020 ανακοίνωσε η ΔΕΔΔΗΕ. Οι ώρες και οι οδοί στις οποίες θα υπάρξει διακοπή ρεύματος στον παρακάτω πίνακα: ΑΠΟ ΕΩΣ …\n21/04/2020 in ΚΗΦΙΣΙΑ, ΚΟΙΝΩΝΙΑ, ΟΔΗΓΟΣ ΠΟΛΙΤΗ.\nΜΑΡΟΥΣΙ: ΤΑ 11 ΑΣΦΑΛΗ ΣΗΜΕΙΑ ΣΥΓΚΕΝΤΡΩΣΗΣ ΠΟΛΙΤΩΝ ΣΕ ΠΕΡΙΠΤΩΣΗ ΣΕΙΣΜΟΥ\nΣτην τοποθέτηση σημάνσεων καταφυγής – καταυλισμού των πολιτών σε περίπτωση σεισμού προχώρησε η Πολιτική Προστασία του Δήμου Αμαρουσίου σε επιλεγμένα σημεία της πόλης. Η δράση πραγματοποιήθηκε στο πλαίσιο των ενεργειών προετοιμασίας και ετοιμότητας που βρίσκεται η Υπηρεσία Πολιτικής Προστασίας, αλλά και της πληροφόρησης και ενημέρωσης των πολιτών για τα σημεία καταφυγής σε ανοικτούς χώρους, καθώς…\n25/10/2018 in ΚΟΙΝΩΝΙΑ, ΜΑΡΟΥΣΙ, ΟΔΗΓΟΣ ΠΟΛΙΤΗ.\n1.143 ΔΙΚΑΙΟΥΧΟΙ ΕΠΙΔΟΤΗΣΗΣ ΡΕΥΜΑΤΟΣ ΣΕ ΜΑΡΟΥΣΙ, ΧΑΛΑΝΔΡΙ, ΠΕΝΤΕΛΗ ΚΑΙ ΒΡΙΛΗΣΣΙΑ\n3.551 είναι τα νοικοκυριά στη βόρεια Αθήνα που ενισχύονται από την Περιφέρεια Αττικής, στο πλαίσιο της πρωτοβουλίας «ρεύμα για όλους». H επιδότηση των 150 ή 100 ευρώ, για το έτος 2017 καταβλήθηκε ήδη στους δικαιούχους και αποτυπώνεται στους λογαριασμούς του ηλεκτρικού ρεύματος. Ωφελούμενοι είναι χαμηλόμισθοι, άνεργοι, ΑμεΑ, τρίτεκνοι και άτομα που χρήζουν μηχανικής υποστήριξης. Οι…\n27/02/2018 in ΒΡΙΛΗΣΣΙΑ, ΚΟΙΝΩΝΙΑ, ΜΑΡΟΥΣΙ, ΜΕΛΙΣΣΙΑ, ΠΕΝΤΕΛΗ, ΧΑΛΑΝΔΡΙ.\nΡΟΜΑ ΠΕΤΡΟΒΟΛΗΣΑΝ ΑΣΤΥΝΟΜΙΚΟΥΣ ΣΤΟ ΧΑΛΑΝΔΡΙ\nΕΚΛΕΒΑΝ ΡΕΥΜΑ ΑΠΟ ΚΟΛΩΝΕΣ ΤΗΣ ΔΕΗ Αντιμέτωποι με Ρομά που τους πετούσαν πέτρες βρέθηκαν αστυνομικοί της Άμεσης Δράσης, χθες το μεσημέρι στο Χαλάνδρι. Οι αστυνομικοί έφθασαν στο σημείο να επιληφθούν σε απόπειρα ρευματοκλοπής από Ρομά, οι οποίοι μόλις είδαν το περιπολικό επιτέθηκαν στο πλήρωμά του εκτοξεύοντας πέτρες και άλλα αντικείμενα. Με εντολή του κέντρου και προκειμένου…\n09/12/2016 in ΚΟΙΝΩΝΙΑ, ΧΑΛΑΝΔΡΙ.


Οι ειδικοί συνιστούν στους καθιστικούς ανθρώπους να καταναλώνουν 0,8 γρ. πρωτεΐνης ανά κιλό σωματικού βάρους. Αλλά όσοι γυμνάζονται και ιδιαίτερα αυτοί που θέλουν να προσθέσουν όγκο κάνοντας προπόνηση με βάρη πρέπει να λαμβάνουν από τη διατροφή τους περισσότερη ποσότητα.\nΔιάφορες μελέτες προσπάθησαν να προσδιορίσουν τη βέλτιστη ποσότητα πρωτεΐνης για αύξηση μυών και κατέληξαν σε διαφορετικά αποτελέσματα. Μια πρόταση είναι 2,2 γρ. πρωτεΐνης ανά κιλό σωματικού βάρους. Άλλοι ερευνητές έχουν εκτιμήσει ότι η πρωτεΐνη πρέπει να είναι τουλάχιστον 1,6 γρ. ανά κιλό σωματικού βάρους. Και φαίνεται πιθανό ότι πάνω από 1,8 γρ. ανά κιλό σωματικού βάρους δεν υπάρχει όφελος. Τελικά, μια λογική εκτίμηση είναι μεταξύ 1,6-2,2 γρ.\nΤροφές που περιέχουν αρκετή πρωτεΐνη ανά 100 γραμμάρια βάρους\nΣτήθος κοτόπουλου: 33 γρ.\nΚωδικός: 18 γρ.\nΤυρί παρμεζάνας χαμηλής περιεκτικότητας σε νάτριο: 42 g πρωτεΐνης ανά 100 γρ.\nΤόφου: 17 γρ.\nΆλιπο βοδινό: 36 γρ.\nΑρνί: 25 γρ.\nΧοιρινό φιλέτο: 23 γρ.\nΑυγά: 12,5 γρ.\nΨητός σολομός: 24 γρ.\nΤόνος: 23 γρ.\nΨητή χοιρινή μπριζόλα: 31 γρ.\nΠρωτεΐνη ορού γάλακτος: 80-90 γρ.\nΈνα άλλο θέμα είναι η ποιότητα της καταναλισκόμενης πρωτεΐνης. Η ποιότητα αναφέρεται σε δύο πράγματα: στη βιοδιαθεσιμότητα των αμινοξέων και στο αν αυτά βρίσκονται στην αναλογία που τα χρειάζεται το σώμα. Για παράδειγμα, οι ανάγκες για τα αμινοξέα λευκίνη και κυστίνη είναι περίπου 39 mg και 4 mg ανά κιλό σωματικού βάρους την ημέρα, αντίστοιχα. Η ζωική πρωτεΐνη παρέχει περίπου τις αναλογίες που χρειάζεται το ανθρώπινο σώμα και αυτό είναι λογικό διότι τα ζώα έχουν τις ίδιες αναλογίες αμινοξέων με τον άνθρωπο. Σχετικά με τη βιοδιαθεσιμότητα, τα αυγά και το γάλα παίρνουν την καλύτερη βαθμολογία.\nΌσοι γυμνάζονται με βάρη αναρωτιούνται πότε είναι ο καλύτερος χρόνος για τη λήψη της πρωτεΐνης για τη βέλτιστη ανάπτυξη των μυών. Συχνά η λήψη πρωτεΐνης συστήνεται 15-60 λεπτά μετά την άσκηση. Ωστόσο, πρόσφατη έρευνα έδειξε ότι αυτό το παράθυρο είναι μεγαλύτερο από ό, τι πιστευόταν προηγουμένως. Σύμφωνα με τη Διεθνή Εταιρεία Αθλητικής Διατροφής, η κατανάλωση πρωτεϊνών οποιαδήποτε στιγμή έως και δύο ώρες μετά την προπόνησή σας είναι ιδανική για την οικοδόμηση μυϊκής μάζας. Μια άλλη μελέτη βρήκε ότι η κατανάλωση λίγο πριν από την προπόνηση έχει επίσης ικανοποιητικό αποτέλεσμα.\nΤελευταία ενημέρωση: Παρασκευή, 18 Σεπτεμβρίου 2020, 10:48


Νίκος Ανδρουλάκης:Το rescEU σημαίνει ότι μαζί είμαστε ισχυρότεροι | Cretapost.gr\nHome›ΕΛΛΑΔΑ›Νίκος Ανδρουλάκης:Το rescEU σημαίνει ότι μαζί είμαστε ισχυρότεροι\n• 10.02.21 | 10:22\nΤο Κοινοβούλιο και το Συμβούλιο συμφώνησαν να ενισχύσουν το υφιστάμενο νομικό πλαίσιο για την πολιτική προστασία, αντιδρώντας στην άνευ προηγουμένου εμπειρία της πανδημίας COVID-19.\nΣτόχος των νέων διατάξεων είναι να εξασφαλιστεί ότι η ΕΕ και τα κράτη μέλη θα είναι καλύτερα προετοιμασμένα για την αντιμετώπιση καταστάσεων έκτακτης ανάγκης μεγάλης κλίμακας, ιδίως όταν αυτές επηρεάζουν ταυτόχρονα πολλές χώρες.\nΟι συνολικοί πόροι του προϋπολογισμού στην κατεύθυνση αυτή πενταπλασιάζονται σε σχέση με την προηγούμενη επταετή περίοδο.\nΤο Κοινοβούλιο μερίμνησε ώστε να χρηματοδοτηθούν επαρκώς οι τρεις πυλώνες του μηχανισμού (πρόληψη, ετοιμότητα και αντιμετώπιση καταστροφών), προστατεύοντας τα κονδύλια για την πρόληψη.\nΗ Επιτροπή και τα κράτη μέλη θα καθορίσουν επίσης συγκεκριμένους στόχους για την ενίσχυση της ανθεκτικότητας στις καταστροφές, στηρίζοντας τις δράσεις πρόληψης και ετοιμότητας.\nΗ θέσπιση των στόχων αυτών αποσκοπεί στη βελτίωση της ικανότητας της ΕΕ και των κρατών μελών να αντεπεξέρχονται στις επιπτώσεις των μεγάλης κλίμακας διασυνοριακών καταστροφών.\nΟ εισηγητής του Ευρωπαϊκού Κοινοβουλίου, Νίκος Ανδρουλάκης δήλωσε: «Πριν από ένα χρόνο, η πανδημία χτύπησε την πόρτα της Ευρώπης.\nΠριν από ένα χρόνο, δεν υπήρξε ανταπόκριση στο αίτημα της Ιταλίας για στήριξη μέσω του μηχανισμού πολιτικής προστασίας της Ένωσης, καθώς τα κράτη μέλη βρίσκονταν αντιμέτωπα με το φάσμα των άμεσων επιπτώσεων της πανδημίας.\nΗ συμφωνία που πετύχαμε σήμερα εξασφαλίζει ότι καμία έκκληση για βοήθεια από χώρα της ΕΕ προς την Ένωση δεν θα μείνει αναπάντητη.\nΕίμαι περήφανος για την ταχύτητα, την αίσθηση του επείγοντος και τη φιλοδοξία που ενέπνευσε το Κοινοβούλιο τόσο στις προτάσεις του, όσο και στο αποτέλεσμα αυτό κάνοντας ένα σημαντικό βήμα αλληλεγγύης. Το rescEU σημαίνει ότι μαζί είμαστε ισχυρότεροι».


Οι εργασίες ξεκίνησαν «με τη συμμετοχή όλων των κινημάτων υπό την αιγίδα του (Αιγύπτιου) προέδρου Άμπντελ Φάταχ αλ Σίσι», διευκρίνισε το τηλεοπτικό δίκτυο. Συνολικά στον διάλογο συμμετέχουν 14 παλαιστινιακά κινήματα. Οι συνομιλίες έχουν στόχο την άρση των εμποδίων για τη διεξαγωγή βουλευτικών εκλογών, που είναι προγραμματισμένες για τον Μάιο, και προεδρικών εκλογών στα τέλη Ιουλίου.\n«Η αντιπροσωπεία των στελεχών του κινήματος ισλαμικής αντίστασης Χαμάς έφτασε στο Κάιρο για να συμμετάσχει στις συνεδριάσεις του εθνικού διαλόγου που ξεκινούν σήμερα», ανακοίνωσε η Χαμάς. Της αντιπροσωπείας αυτής προΐσταται ο αντιπρόεδρος του πολιτικού γραφείου της Χαμάς Σάλεχ αλ Αρούρι και αποτελείται από τον Γιαχία Σίνουαρ, τον ισχυρό άνδρα του κινήματος στη Λωρίδα της Γάζας, καθώς και άλλα στελέχη.\nΤελικά η Παλαιστινιακή Αρχή, που ελέγχεται από τη Φάταχ, έχει την έδρα της στη Δυτική Όχθη, η οποία βρίσκεται υπό την κατοχή του Ισραήλ. Στη Λωρίδα της Γάζας τη διακυβέρνηση έχει αναλάβει η Χαμάς. Υπάρχουν αμφιβολίες για το αν θα μπορέσουν τελικά να πραγματοποιηθούν οι εκλογές. Πολλοί Παλαιστίνιοι πιστεύουν ότι βασικός στόχος της διεξαγωγής τους είναι να αποδείξει ο Παλαιστίνιος πρόεδρος Μαχμούντ Αμπάς τα δημοκρατικά του διαπιστευτήρια στον νέο πρόεδρο των ΗΠΑ Τζο Μπάιντεν, καθώς οι Παλαιστίνιοι ελπίζουν να αποκαταστήσουν τις σχέσεις τους με τις ΗΠΑ μετά την αποχώρηση του Ντόναλντ Τραμπ από τον Λευκό Οίκο.\n«Υπάρχουν ίδιες πιθανότητες επιτυχίας και αποτυχίας», δήλωσε ο Χάνι αλ Μάσρι πολιτικός αναλυτής από τη Δυτική Όχθη που συμμετέχει ως ανεξάρτητος στις συνομιλίες. Συνολικά υπάρχουν 2,8 ψηφοφόροι στη Λωρίδα της Γάζας και τη Δυτική Όχθη, με περισσότερο από το 80% εξ αυτών να έχει ήδη εγγράφει στην Κεντρική Εκλογική Επιτροπή.


Εμβολιασμοί: Καλά νέα από τα ραντεβού της πρώτης δόσης\nNewsIT Ελλαδα Πανω απο 41.000 ραντεβου για την πρωτη δοση του εμβολιου κλειστηκαν την Δευτερα\nΠολύ μεγάλη ήταν η αύξηση στα ραντεβού για εμβολιασμό με την πρώτη δόση. Στο τέλος της ημέρας (Δευτέρα 08/11/2021) 41.275 πολίτες είχαν κλείσει το ραντεβού τους για την πρώτη δόση. Ταυτόχρονα 72.000 ήταν τα ραντεβού που κλείστηκαν για την τρίτη δόση.\nΧθες, ο ΓΓ Πρωτοβάθμιας Φροντίδας Υγείας Μάριος Θεμιστοκλέους, διευκρίνιζε τη μεγάλη άνοδο στα ραντεβού πρώτης δόσης. Ο ίδιος απέδωσε την αύξηση της προσέλευσης πολιτών στα εμβολιαστικά κέντρα τόσο στα νέα μέτρα όσο και στην έξαρση των κρουσμάτων που διαπιστώνεται τις τελευταίες ημέρες. Στόχος είναι ο ρυθμός να διατηρηθεί, ώστε να υπάρξει μεγαλύτερη κάλυψη.\n«Το εμβολιαστικό πρόγραμμα με την πάροδο του χρόνου έχει γίνει πιο σύνθετο. Στοχεύει κυρίως στον εμβολιασμό όσο περισσότερων με την πρώτη δόση, την ολοκλήρωση του βασικού εμβολιασμού με τη β΄ δόση και την αναμνηστική δόση. Το πρόβλημα με τους ανεμβολίαστους συνεχίζεται και οι προσπάθειες είναι συνεχείς», είπε η Πρόεδρος της Επιτροπής Εμβολιασμών, Μαρία Θεοδωρίδου, ελπίζοντας ότι το επόμενο διάστημα θα υπάρξει αποτέλεσμα.


FM Radio στα κινητά μας - το τέλος μιας εποχής; - GizChina Greece\nΤο ραδιόφωνο στα FM έχει εξαιρετικά χαρακτηριστικά – είναι δωρεάν, δεν χρησιμοποιεί τα δεδομένα σας, έχει συχνά καλύτερη λήψη από το LTE, προσφέρει μουσική και ειδήσεις. Γιατί οι κατασκευαστές είναι όλο και πιο απρόθυμοι να το συμπεριλάβουν στα τηλέφωνά τους; Στην παρακάτω γραφική παράσταση βλέπουμε το FM Radio ανά έτος, κατασκευαστή και μοντέλα αυτού. Η αιχμή ήταν την περίοδο 2008-2010. Κάτω δεξιά μπορείτε να δείτε ποιοι βάζουν ακόμα ραδιόφωνο στα κινητά τους. Βλέπουμε στην γραφική παράσταση και την Apple η οποία δεν έβαλε ποτέ ραδιόφωνο στα κινητά της. Είναι σημαντικό να σημειωθεί ότι στο διάγραμμα εμφανίζεται ο αριθμός των μοντέλων ανά κατασκευαστή, όχι οι πωλήσεις – αυτό εξαρτάται από εσάς ως καταναλωτή.\nΛοιπόν, γιατί μειώνεται η εγκατάσταση ραδιοφώνου; Ένας λόγος είναι η άνοδος της streaming μουσικής με φθηνότερα δεδομένα – κάτι που σπρώχνουν πολλές εταιρίες, με επικεφαλής την Apple. Μερικές φορές, ο δέκτης για FM Radio είναι παρών αλλά στερείται υποστήριξης λογισμικού – όπως συνέβη με το Galaxy S9 / S9+ στις Η.Π.Α. και τον Καναδά, ή το Xiaomi Mi A1. Η σειρά Galaxy S της Samsung τείνει να είναι η εξαίρεση, καθώς τα περισσότερα τηλέφωνα πάνω από τα 400 ευρώ δεν υποστηρίζουν ραδιόφωνο.\nΈνας ακόμα λόγος που συνετέλεσε στην αφαίρεση του ραδιοφώνου από τις συσκευές είναι η ανάπτυξη του web radio τα τελευταία χρόνια. Όλοι σχεδόν οι παραδοσιακοί ραδιοφωνικοί σταθμοί εκπέμπουν το πρόγραμμά τους και διαδικτυακά. Τις περισσότερες φορές γίνεται μέσω της ιστοσελίδας τους ή ακόμα και με δικό τους app. Στη δεύτερη περίπτωση η εμπειρία ξεφεύγει εντελώς από το απλά ακούω ένα σταθμό, αφού εμπλουτίζονται με επιπλέον υλικό, δυνατότητα αναζήτησης, άμεση επικοινωνία με τους παραγωγούς κτλ. Υπάρχουν ακόμα και εφαρμογές που συγκεντρώνουν όλους τους σταθμούς όπως για παράδειγμα το TuneIN. Σε αυτή την περίπτωση μιλάμε για παγκόσμιο ραδιόφωνο, μπορούμε να ακούσουμε όποιον σταθμό θέλουμε από οποιοδήποτε μέρος, και φυσικά όλους τους ιντερνετικούς σταθμούς, αυτούς δηλαδή που δεν έχουν υπόσταση στα FM κάποιας χώρας. Να σημειώσουμε τέλος ότι και η ποιότητα του streaming έχει ανέβει κατακόρυφα, συνεπώς ακούμε HD ήχο, ειδικά μέσα από τα app των μεγάλων σταθμών.\nΔυστυχώς οι ραδιοφωνικές εκπομπές FM θα σταματήσουν όσο προχωράει η τεχνολογία. Η Νορβηγία σταμάτησε ήδη τους εθνικούς ραδιοφωνικούς σταθμούς στα FM. Ο διάδοχος του αναλογικού ραδιοφώνου είναι ήδη εδώ – το DAB και το HD radio. Οι νέες τεχνολογίες μπορούν να έχουν περισσότερους σταθμούς στο ίδιο εύρος ζώνης, προσφέροντας περισσότερη ποικιλία και βελτιωμένη ποιότητα. Δυστυχώς, δεν υπάρχει ευρεία υποστήριξη για αυτά τα ψηφιακά πρότυπα. Το LG Stylus 2 (από τις αρχές του 2016) είναι το μόνο τηλέφωνο που έχει δέκτη DAB+.\nΦαίνεται ότι οι υπηρεσίες αγοράς μουσικής σκοτώνουν το δωρεάν ραδιόφωνο στα κινητά μας. Σε λίγο καιρό όπως φαίνεται θα υφίσταται μόνο σε μοντέλα που προορίζονται σε τριτοκοσμικές χώρες.\nΚαι κάπως έτσι το ραδιόφωνο, με την παραδοσιακή του έννοια, συρρικνώνεται. Η μαγεία του όμως συνεχίζεται, ακολουθώντας την εξέλιξη της τεχνολογίας και των συνηθειών μας.\nΕσείς ακούτε ράδιο στο κινητό σας; Πείτε μας στα σχόλια!\nTags: FM Radiosmartphone\nNext post Google Pay/Apple Pay: έρχονται στην Ελληνική αγορά μέσα στο 2019!\nPrevious post OnePlus 6: αποκτήστε την πιο ισχυρή έκδοση με 8GB+128GB στα 373€! [Deal Alert!]


Εισβολή στην Ουκρανία: Πώς ανακάμπτουν οι αγορές – Γιατί δεν τολμά η Δύση να «κόψει» τη Μόσχα από το σύστημα SWIFT – ΑW NEWS\nΤους «κραδασμούς» από την κλιμάκωση της ουκρανικής κρίσης, μετά τη ρωσική εισβολή, συνεχίζουν να «απορροφούν» σήμερα οι χρηματαγορές ανά τον κόσμο. Μια εξέλιξη, η οποία «πυροδοτήθηκε» αρχικά από την χθεσινή αντίδραση που καταγράφηκε στο κλείσιμο του Χρηματιστηρίου της Νέας Υόρκης, δίνοντας ώθηση στη σημερινή θετική εικόνα. Οικονομικοί αναλυτές εκτιμούν ότι οι επενδυτές είναι «ανακουφισμένοι» από\nΤους «κραδασμούς» από την κλιμάκωση της ουκρανικής κρίσης, μετά τη ρωσική εισβολή, συνεχίζουν να «απορροφούν» σήμερα οι χρηματαγορές ανά τον κόσμο. Μια εξέλιξη, η οποία «πυροδοτήθηκε» αρχικά από την χθεσινή αντίδραση που καταγράφηκε στο κλείσιμο του Χρηματιστηρίου της Νέας Υόρκης, δίνοντας ώθηση στη σημερινή θετική εικόνα.\nΟικονομικοί αναλυτές εκτιμούν ότι οι επενδυτές είναι «ανακουφισμένοι» από το γεγονός ότι, αφενός μεν, οι κυρώσεις σε βάρος της Ρωσίας δεν ήταν τόσο «σκληρές», αφετέρου δε, η ένοπλη σύρραξη δεν πήρε διαστάσεις και δεν επεκτάθηκε, με την εμπλοκή περισσότερων κρατών. Παράλληλα, στην ανάκαμψη των χρηματαγορών βοήθησε και το γεγονός ότι η Ρωσία δεν αποκλείστηκε από το τραπεζικό σύστημα SWIFT.\nΣτην πράξη, αυτό θα σήμαινε ότι τα ρωσικά τραπεζικά ιδρύματα δεν θα μπορούσαν να προχωρούν σε διασυνοριακές χρηματοοικονομικές συναλλαγές, γεγονός που θα είχε συνέπειες στις ρωσικές εταιρείες και στους ξένους πελάτες τους, ειδικά τους αγοραστές πετρελαίου και φυσικού αερίου, οι οποίοι συναλλάσσονται με αμερικανικά δολάρια. «Ο αποκλεισμός θα τερμάτιζε όλες τις διεθνείς συναλλαγές, θα πυροδοτούσε νομισματική αστάθεια και θα προκαλούσε τεράστιες εκροές κεφαλαίων» σύμφωνα με τη Μαρία Σάγκινα, του Φινλανδικού Ινστιτούτου Διεθνών Υποθέσεων.\nΦυσικά, όπως παρατηρούν οι αναλυτές, οι ΗΠΑ και η Γερμανία θα ήταν οι χώρες που θα είχαν να χάσουν τα περισσότερα, εάν η Ρωσία αποκλειόταν από το SWIFT, καθώς οι τράπεζές τους χρησιμοποιούν περισσότερο το διεθνές τραπεζικό σύστημα, προκειμένου να επικοινωνούν με τις ρωσικές.\nΥπέρ του αποκλεισμού της Ρωσίας από το SWIFT, πάντως, εμφανίστηκε σήμερα η Γαλλία, ενώ θετικός σε ένα τέτοιο σενάριο δήλωσε και ο Τσέχος πρόεδρος, Μίλος Ζέμαν.\nΤι είναι το τραπεζικό σύστημα SWIFT\nΤο SWIFT (Society for Worldwide Interbank Financial Telecommunication) είναι ένα σύστημα ανταλλαγής μηνυμάτων μεταξύ των τραπεζών παγκοσμίως. Ένα διατραπεζικό σύστημα, μέσω των οποίων τα χρηματοπιστωτικά ιδρύματα καταγράφουν, ενημερώνουν και διεκπεραιώνουν διασυνοριακές χρηματοοικονομικές συναλλαγές. Περίπου 11.000 τράπεζες χρησιμοποιούν το διεθνές τραπεζικό σύστημα, που ιδρύθηκε το 1973, έχει την έδρα του στο Βέλγιο και υπόκειται στην ευρωπαϊκή νομοθεσία.\nΠώς κινούνται τα χρηματιστήρια\nΣε θετικό έδαφος κινούνται οι δείκτες της Wall Street στη συνεδρίαση της Παρασκευής, καθώς οι επενδυτές εξακολουθούν να αξιολογούν το οικονομικό ρίσκο, που προκαλεί η ρωσική εισβολή στην Ουκρανία.\nΟ βιομηχανικός Dow Jones κερδίζει 387 μονάδες ή 1,17% στις 33.610 μονάδες, ο S&P 500 καταγράφει άνοδο 36 μονάδων ή 0,84% στις 4.325 μονάδες, ενώ ο Nasdaq ενισχύεται κατά 32 μονάδες ή 0,24% στις 13.506 μονάδες.\nΌπως παρατηρεί το newmoney.gr, χθες, κατά την έναρξη της συνεδρίασης, οι δείκτες κατέγραφαν ισχυρές απώλειες, με τον Dow Jones να χάνει ακόμη και 859 μονάδες. Οι Dow Jones και S&P 500 είχαν εισέλθει σε περιοχή διόρθωσης, καθώς βρίσκονταν πάνω από 10% χαμηλότερα από τα τελευταία υψηλά, ενώ ο Nasdaq είχε μπει σε «bear market».\nΩστόσο, οι τρεις δείκτες κατάφεραν να κλείσουν με θετικά πρόσημα, αποτινάσσοντας τις απώλειες, κλείνοντας ο Dow Jones με άνοδο 92 μονάδων ή 0,28% και ο S&P 500 με άνοδο 1,5%, από πτώση 1,88%, ενώ ο Nasdaq ενισχύθηκε κατά 3,34%.\nΣτα εμπορεύματα, το αργό πετρέλαιο υποχωρεί κατά 0,84% στα 92,03 δολάρια το βαρέλι και το brent κατά 1,40% στα 97,69 δολάρια το βαρέλι, έπειτα από άνοδο χθες 6,02% και 6,81%, αντίστοιχα, φτάνοντας τα 97,71 και τα 105 δολάρια το βαρέλι, αντίστοιχα.\nΟ χρυσός υποχωρεί κατά 2,12% στα 1.885 δολάρια ανά ουγγιά, μετά την εκτόξευσή του χθες κατά 1,57% στα 1.940 δολάρια ανά ουγγιά.\nΑνάλογη εικόνα, με ακόμα ισχυρότερη τάση ανάκαμψης, εμφανίζεται στα ευρωπαϊκά χρηματιστήρια. Στο Λονδίνο, ο δείκτης FTSE 100 καταγράφει άνοδο 3,98%, φτάνοντας πάνω από τις 7.495 μονάδες. Στο Παρίσι, ο CAC 40 καταγράφει κέρδη της τάξης του 3,65%, στις 6.759,04 μονάδες, ενώ ο DAX 30 στη Φρανκφούρτη ενισχύεται κατά 3,59%, πάνω από τις 14.550 μονάδες.\nΣτην Αθήνα, έντονα ανοδική αντίδραση «έβγαλε» το Χρηματιστήριο, με τον Γενικό Δείκτη να ολοκληρώνει τις συναλλαγές στις 927,25 μονάδες, σημειώνοντας άνοδο 4,38%, υπεραποδίδοντας έναντι των διεθνών αγορών και καταφέρνοντας να καλύψει το ήμισυ των χθεσινών απωλειών από το παγκόσμιο «sell off», που εκδηλώθηκε λόγω της ρωσικής εισβολής στην Ουκρανία.\nΤο ενδιαφέρον των επενδυτών στρέφεται πλέον στις επιπτώσεις της κλιμάκωσης της ουκρανικής κρίσης, αναμένοντας τις ανακοινώσεις των εισηγμένων για την επίδραση που θα έχει ο πόλεμος στα μεγέθη τους και την εξάρτηση που έχουν από τις αγορές της Ρωσίας και της Ουκρανίας.


Ερώτηση Εύας Καϊλή σε Κομισιόν για τον «νόμο Παρασκευόπουλου» | naftemporiki.gr\nΕρώτηση Εύας Καϊλή σε Κομισιόν για τον «νόμο Παρασκευόπουλου»\nΤρίτη, 12 Φεβρουαρίου 2019 18:41\nΕρώτηση στην Ευρωπαϊκή Επιτροπή για το «νόμο Παρασκευόπουλου», κατέθεσε η ευρωβουλευτής της Ελιάς, Εύα Καϊλή.\nΣυγκεκριμένα, η κ. Καϊλή, φέρνει στο προσκήνιο με ερώτησή της στην Ευρωπαϊκή Επιτροπή το θέμα με το «νόμο Παρασκευόπουλου» και τις συνεχείς παρατάσεις ισχύος του.\nΣύμφωνα με την ευρωβουλευτή «ο νόμος Παρασκευόπουλου βγάζει ακόμη εγκληματίες από την φυλακή, που μετακινούνται εύκολα στην Ευρώπη και σε ορισμένες περιπτώσεις με ανησυχητικά αποτελέσματα, όπως η ευρύτερα γνωστή περίπτωση του Αφγανού υπηκόου που κρίθηκε ένοχος για τον βιασμό και την δολοφονία της νέας κοπέλας στην Γερμανία, αφού είχε αποφυλακιστεί από τις ελληνικές φυλακές βάσει του νόμου Παρασκευόπουλου. Οι Έλληνες πολίτες, κατ΄ αρχάς, βρίσκονται αντιμέτωποι με αποφάσεις πρωτοφανείς για τα δικανικά δεδομένα και εκείνοι που οφείλουν και θα έπρεπε να τους προστατεύουν, "ανοίγουν" την πόρτα της Ευρώπης σε εγκληματίες, επισημαίνει η Εύα Καϊλή. Και στρέφεται στην ΕΕ για τα αυτονόητα».\nΣτο πλαίσιο αυτό, η Εύα Καϊλή θέτει προς την Κομισιόν τα ερωτήματα:\n«Για τη διασφάλιση της ασφάλειας εντός του χώρου Σένγκεν, ενισχύθηκαν η συνεργασία και ο συντονισμός μεταξύ των αστυνομικών υπηρεσιών και των δικαστικών αρχών. Η ΕΕ είναι ενήμερη και σύμφωνη για το νόμο Παρασκευόπουλου;\nΣτα πλαίσια των αρμοδιοτήτων της η ΕΕ υποχρεούται να προστατέψει τους Ευρωπαίους πολίτες διασφαλίζοντας ότι τα Κράτη Μέλη υλοποιούν τις υποχρεώσεις τους. Συνάδει ο "νόμος Παρασκευόπουλου" με τις υποχρεώσεις της Ελλάδας κατά τη Συνθήκη;».


ΣΤΗΝ ΠΛΑΤΕΙΑ: ΔΕΛΤΙΟ ΤΥΠΟΥ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ ΤΗΣ Π.Ο.Ε.-Ο.Τ.Α. ΓΙΑ ΤΗΝ ΕΡΕΥΝΑ ΤΗΣ ΕΥΡΩΠΑΙΚΗΣ ΕΠΙΤΡΟΠΗΣ ΓΙΑ ΤΑ ΕΡΓΟΣΤΑΣΙΑ ΤΩΝ ΑΠΟΡΡΙΜΜΑΤΩΝ ΚΑΙ ΤΟ ΜΕΓΑΛΟ ΦΑΓΟΠΟΤΙ ΤΩΝ ΕΡΓΟΛΑΒΩΝ. ΤΡΕΜΕΙ ΤΙΣ ΑΠΟΚΑΛΥΨΕΙΣ Ο ΑΠΕΡΧΟΜΕΝΟΣ ΠΕΡΙΦΕΡΕΙΑΡΧΗΣ ΑΤΤΙΚΗΣ κ. Γ. ΣΓΟΥΡΟΣ ΚΑΙ ΚΑΤΑ ΤΗΝ ΠΡΟΣΦΙΛΗ ΤΑΚΤΙΚΗ ΤΟΥ ΠΕΤΑΕΙ ΤΗΝ ΜΠΑΛΑ ΣΤΗΝ ΕΞΕΔΡΑ.\nΑναρτήθηκε από Δημήτρης Μ. Χανιωτάκης στις 14:30


Τα ιατρικά λάθη σημάδεψαν τη ζωή μου | Vantagemag.com\nΤα ιατρικά λάθη σημάδεψαν τη ζωή μου\n3 min read 22 October, 2021 22 October, 2021 8 months ago276 Viewsαγώνα, δύναμη ψυχής, προβλήματα υγείας\nΗ Μαρία Γεωργίου κατάγεται από την Αμμόχωστο και τώρα κατοικεί στο Παραλίμνι. Εδώ και πέντε χρόνια περίπου, αντιμετωπίζει διάφορα προβλήματα υγείας. Όλα άρχισαν το 2017. Τα πρώτα της συμπτώματα ήταν αιμορραγίες στα κόπρανα και αφόρητοι πόνοι στην κοιλιακή χώρα. Μέχρι και σήμερα, χρειάστηκε να χειρουργηθεί εννέα φορές και το ένα πρόβλημα να φέρνει το άλλο. Στο πλευρό της, ο σύζυγος της και η οικογένεια της, δίνοντας της κουράγιο να συνεχίσει τον αγώνα. Τον δικό της αγώνα.\nΕίχα επισκεφθεί τον πρώτο γιατρό, ο οποίος με παρέπεμψε σε γαστρεντερολόγο, αναφέροντας του τα συμπτώματα μου. Ο γαστρεντερολόγος, μου είχε πει, ότι πρέπει να κάνω μια σειρά από εξετάσεις και αναλύσεις. Μου έκαναν κολονοσκόπιση και γαστροσκόπιση. Τα αποτελέσματα των εξετάσεων μου από την γαστροσκόπιση, έδειξαν ότι είχα ήπια γαστρίτιδα και παλινδρόμηση στομαχιού. Η κολονοσκόπιση έδειξε ότι είχα πολύποδα στο έντερο και αιμορροΐδες Β’ Βαθμού.\nΑρχικά μετά την διάγνωση των προβλημάτων μου, μου δόθηκε φαρμακευτική αγωγή για το στομάχι. Επιπρόσθετα, μου είπαν να επισκεφθώ χειρούργο για τις αιμορροΐδες, όπου και το έκανα. Η τελική μου λύση ήταν το χειρουργείο, το πρώτο μου χειρουργείο. Έτσι έκανα το πρώτο χειρουργείο σε ιδιωτική κλινική στην Λευκωσία, για να αντιμετωπίσω τις αιμορροΐδες. Όταν είχα ξυπνήσει από το χειρουργείο, ο γιατρός μου ανέφερε πως άδικα προχωρήσαμε σε επέμβαση, εφόσον όταν ήμουν υπνωτισμένη είχα ακατάσχετη αιμορραγία από τα έντερα και καθόλου αιμορροΐδες.\n18 μέρες μετά το χειρουργείο και το πρόβλημα μου μεγάλωνε. Έχανα διαρκώς αίμα, με αποτέλεσμα η αιμοσφαιρίνη μου να χαμηλώνει και να χρειάζομαι μετάγγιση αίματος. Ο γιατρός που με χειρούργησε να κατηγορεί το γαστρεντερολόγο και να με προτρέπει να επισκεφθώ και άλλους γιατρούς για περεταίρω διερεύνηση. Επισκέφθηκα ξανά τον ίδιο γαστρεντερολόγο. Η απάντηση του; «είναι τρελός ο χειρούργος για τις αιμορροΐδες». Μέρα με τη μέρα χειροτέρευα, έτσι αποφάσισα να επισκεφθώ άλλο γαστρεντερολόγο για ακόμη μια γνώμη.\nΠήρα για ραντεβού σε γαστρεντερολόγο. Ραντεβού 11 μήνες μετά. Φυσικά και δεν μπορούσα να περιμένω 11 μήνες, εφόσον ήμουν συνεχώς με αιμορραγίες. Πήγα σε άλλο ιδιώτη γαστρεντερολόγο ο οποίος μου έκανε ξανά κολονοσκόπιση. Αυτή η διάγνωση έδειξε ότι υπήρχε κίστη στο έντερο μου με μόλυνση, η οποία κίστη μου είχαν πει ότι ήταν αναγκαίο να αφαιρεθεί. Έτσι έρχεται και το δεύτερο χειρουργείο 42 ημέρες μετά το πρώτο. Μετά το δεύτερο χειρουργείο πήγαινα καλύτερα για 22 ημέρες.\nΓια 22 ημέρες πίστευα ότι όλα είχαν τελειώσει. Πίστευα ότι όλα αφορούσαν μια κακή ανάμνηση του παρελθόντος. Παρόλα αυτά, η κακή ανάμνηση του παρελθόντος, είχε επιστρέψει. Αφόρητους πόνους και αιμορραγία. Επισκέπτομαι ξανά το γαστρεντερολόγο, ο οποίος με είχε στείλει για εξετάσεις MRI εντερογραφία. Αποτέλεσμα των εξετάσεων μου, Νόσος Crohn τελικού ειλεού. Είχα ξεκινήσει άμεσα θεραπείες. Ο γαστρεντερολόγος δεν είχε συμφωνήσει και μου έδωσε απλώς παυσίπονα. Το πρόβλημα μου είχε αρχίσει να μεγαλώνει για ακόμη μια φορά και τρόπος αντιμετώπισης να μην υπάρχει. Αποφάσισα να πάρω μια τρίτη γνώμη.\nΕίχα επισκεφθεί για τρίτη γνώμη, γαστρεντερολόγο. Η λύση που μου είχε δώσει; Το χειρουργείο, ώστε να αντιληφθεί το τι συμβαίνει. Είχαν περάσει πέντε μήνες μετά το άλλο χειρουργείο. Παρόλα αυτά, έκανα ξανά επέμβαση. Με το τέλος του χειρουργείου, ο γιατρός με ενημερώνει ότι είχα σηψαιμία και εντόπισε μεταλλικά κλιπ από το πρώτο χειρουργείο. Για δέκα ημέρες ήμουν στο νοσοκομείο με σοβαρή μόλυνση. Δυο εβδομάδες μετά προχωράμε στην αφαίρεση των κλιπ. Μου αφαιρούν μόνο τα δυο από τα εννέα κλιπ που είχα, με τη δικαιολογία ότι δεν μπορούσαν να με κοιμίσουν περισσότερο λόγω των πολλών χειρουργείων που έκανα. Μετά από τρείς μήνες, έκανα άλλο χειρουργείο για άλλα δυο κλιπ.\nΦυσικά και δεν διορθώνονται αυτά τα λάθη. Τα λάθη αυτά, μου έχουν δημιουργήσει περισσότερα προβλήματα υγείας. Μετά την αφαίρεση των κλιπ, άρχισαν να δημιουργούνται προβλήματα με τα γυναικολογικά μου. Επισκέπτομαι γυναικολόγο. Μου είχε πει ότι υπάρχει ινομύωμα και πολύποδας στην μήτρα και πρέπει να κάνω αφαίρεση μητρικών. Έτσι έκανα και το 7ο χειρουργείο στη σειρά. Είχαν περάσει τέσσερις μήνες. Οι αφόρητοι πόνοι άρχισαν, έτσι με είχαν στείλει για υπέρηχο και ακτινογραφίες. Αποτέλεσμα των εξετάσεων μου, τεράστιος πολύποδας στη χολή. Πίσω στο χειρουργείο για αφαίρεση της χολής. Μετά από λίγο χρονικό διάστημα, ξανά και ξανά, αφόρητοι πόνοι και αιμορραγίες. Είχα επισκεφθεί τον γαστρεντερολόγο ο οποίος με είχε στείλει για χειρουργείο, διότι υπήρξε απόφραξη εντέρων. Έτσι, στις 9 Ιουνίου προχωρήσαμε στο 9ο χειρουργείο και εύχομαι να ήταν το τελευταίο.\n26 September, 2021 26 September, 2021 9 months ago\n5 November, 2021 5 November, 2021 8 months ago\n3 July, 2021 1 January, 2022 12 months ago\n“Η μάχη που έδωσε το παιδί μου με τον καρκίνο”\n1 September, 2021 3 September, 2021 10 months ago


Ικαρία - Ιστορία βιβλία. Βιβλία κατηγορίας Ικαρία - Ιστορία στο BookLand.gr\nΟκταετίαν όλην εν τη φιλτάτη μοι πατρίδι Ικαρία το διδασκαλικόν εξασκούντες επάγγελμα και παριστάμενοι κατ' έτος εις τα εξετάσεις των δημοτικών σχολείων κατενοήσαμεν ότι η διδασκαλία της γεωγραφίας εν τοις δημοτικοίς σχολείοις δέον όπως άρχηται εκ της πατριδογραφίας. Την ιδέαν ημών ταύτην επιβεβαιοί...\nΛομβάρδας, Γεώργιος Σ.\nΣτίς 17 Ιουλίου 1912 απελευθερώθηκε η Ικαρία από τόν τουρκικό ζυγό. Η απελευθέρωση συνοδεύθηκε από τήν άμεση θεσμική οργάνωση της νεότευκτης Πολιτείας. Η συγκροτηθείσα Προσωρινή Διοικητική Επιτροπή ανέλαβε τήν άσκηση της εκτελεστικής καί της νομοθετικής λειτουργίας, ενώ μόλις στίς 23 Οκτωβρίου 1912 ...\nΔεν υπάρχει διαθέσιμη περιγραφή για τον τίτλο Όμηρος και Ικαρία στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το Όμηρος και Ικαρία, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.\nΌμηρος - Ιστορία και κριτική , Κοινωνική ανθρωπολογία , Ικαρία - Ιστορία\nΔεν υπάρχει διαθέσιμη περιγραφή για τον τίτλο Ταξίδι στην Ικαρία στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το Ταξίδι στην Ικαρία, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.\nΜέσα από πολυετή έρευνα και πρωτογενή μελέτη των αρχείων με την εμπορική αλληλογραφία της εποχής ο Γιάννης Γιαγουρτάς αναπαριστά και ζωντανεύει την οικονομική ζωή της Ικαρίας, μεταφέροντάς μας στα τελευταία χρόνια της Τουρκοκρατίας και γενικότερα στα τέλη του 19ου και στις αρχές του 20ού αιώνα. Σπάν...\nΟικονομική ιστορία - Ελλάς , Ελλάς - Ιστορία - 1830- , Ικαρία - Ιστορία\nΗ Ικαρία στη θύελλα\nΗ Κυβέρνηση, μετά την ήττα του ΔΣΕ, είχε καταργήσει το στρατιωτικό νόμο σε όλη την Ελλάδα, εξακολουθούσε να τον έχει σε ισχύ μόνο στην Ικαρία και την Κρήτη. Μάζεψε απ' όλη την περιοχή του Αιγαίου χωροφύλακες, τους συγκρότησε σε αποσπάσματα και τους έστειλε στην Ικαρία σχεδιάζοντας μια εκκαθαριστική...\nΙκαρία το νησί του Ίκαρου και Φούρνοι\nΔεν υπάρχει διαθέσιμη περιγραφή για τον τίτλο Ικαρία το νησί του Ίκαρου και Φούρνοι στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το Ικαρία το νησί του Ίκαρου και Φούρνοι, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.\nΜηταράκης, Μιχάλης Ι.\nΛαογραφία , Ικαρία - Ιστορία


Ο δημιουργός του Dragon Ball αποκάλυψε τον θρύλο του αρχικού Θεού Super Saiyan | NeoGeek Network\nΟ δημιουργός του Dragon Ball αποκάλυψε τον θρύλο του αρχικού Θεού Super Saiyan\nBy Ανδρέας\t On Δεκ 4, 2017\nΟ Akira Toriyama, δημιουργός του Dragon Ball αποκάλυψε την ιστορία και την ταυτότητα του αρχικού Θεού Super Saiyan.\nΑκολουθούν οι απαντήσεις που έδωσε στην πρόσφατη συνέντευξή του στο ιαπωνικό περιοδικό Saikyo Jump.\nΕρώτηση: Ο «θρυλικός Super Saiyan» που φοβόταν ο Frieza ήταν ο Θεός Super Saiyan που εμφανίστηκε στο Battle of Gods;\nΚατά μία έννοια, είναι το ίδιο πρόσωπο. Δηλαδή, πολύ καιρό πριν, προτού ο πλανήτης Vegeta γίνει πλανήτης των Saiyan, υπήρχε ένας άντρας που ονομαζόταν Yamoshi. Ήταν ενάρετος παρά το γεγονός πως ήταν Saiyan. Εκείνος και οι πέντε σύντροφοί του ξεκίνησαν μια εξέγερση. Όταν τον στρίμωξαν άλλοι πολεμιστές έγινε για πρώτη φορά Super Saiyan, σοκάροντας τους υπόλοιπους Saiyan που είδαν τη μεταμόρφωση και τον τρομακτικό τρόπο μάχης του. Οι αντίπαλοί του όμως υπερτερούσαν αριθμητικά και o Yamoshi τελικά εξουθενώθηκε και ηττήθηκε. Αλλά αυτή ήταν μόνο η αρχή του θρύλου. Έπειτα, το πνεύμα του Yamoshi περιπλανήθηκε σε αναζήτηση έξι ενάρετων Saiyan. Αναζητώντας έναν νέο σωτήρα: τον Θεό Super Saiyan.\nΕρώτηση: Και γιατί ο Beerus αναζητούσε τον Θεό Super Saiyan;\nΟ Beerus πιθανότατα έλαβε πληροφορίες για το πνεύμα του Yamoshi στο προφητικό του όνειρο. Το γεγονός πως είναι καταγεγραμμένο στο Βιβλίο των Θρύλων των Namekian, είναι επειδή ο πρεσβύτερος Namekian που το έγραψε συμπονούσε το πνεύμα του Yamoshi.\nΜέχρι τώρα γνωρίζαμε τα βασικά για τον Θεό Super Saiyan από τα λεγόμενα του Shenron στο Battle of Gods. O Toriyama φαίνεται να αποκαλύπτει όλο και περισσότερες λεπτομέρειες τελευταία, οπότε ίσως μάθουμε κι άλλα για την ιστορία του Yamoshi σε μελλοντική συνέντευξη ή στο Dragon Ball Super.\nΤο Dragon Ball Super αυτήν τη στιγμή διανύει το Universe Survival Saga, όπου οι ήρωές μας καλούνται να αντιμετωπίσουν τους δυνατότερους μαχητές κάθε σύμπαντος στο Tournament of Power (Τουρνουά της Δύναμης), με σκοπό να διεκδικήσουν τη νίκη ώστε να αποτρέψουν την εξάλειψη του σύμπαντός τους.\nΤο Universe Survival Saga θα συνεχιστεί μέχρι τον Μάρτιο του 2018 σύμφωνα με τους συντελεστές της σειράς.\nAkira ToriyamaanimeBattle of GodsDragon BallDragon Ball SuperDragon Ball ZSuper Saiyan God


Η Ελένη Γλύκατζη - Αρβελέρ απαντά στον Παύλο Πολάκη - Ελλάδα - Νέα Κρήτη\nΤώρα διαβάζετε: Η Ελένη Γλύκατζη - Αρβελέρ απαντά στον Παύλο Πολάκη\nΗ Ελένη Γλύκατζη - Αρβελέρ απαντά στον Παύλο Πολάκη\nΜε αφορμή την ανάρτησή του στο Facebook\nΑποστομωτική είναι η απάντηση της Ελένης - Γλύκατζη Αρβελέρ προς τον Αναπληρωτή Υπουργό Υγεία, Παύλου Πολάκη.\n«Όταν ήμουν πολύ νέα, μικρό κορίτσι ακόμα, έτυχε να συναντήσω τον Αριστοτέλη Ωνάση και να συνομιλήσω μαζί του. “Εσύ παιδί μου, φαίνεται πως κάτι θα γίνεις όταν μεγαλώσεις. Μια συμβουλή θα σου δώσω μόνο: είτε καλό πουν για σένα είτε κακό, μην απαντήσεις ποτέ, μην κάνεις αυτό το σφάλμα”, μου είπε. Από την Κυριακή το πρωί που κυκλοφόρησε η “Καθημερινή”, με τη συνέντευξή μου δεν μπορείτε να φανταστείτε πόσα τηλεφωνήματα έχω δεχθεί, από Έλληνες και Γάλλους, από γνωστούς και αγνώστους.\nΣήμερα έμαθα ότι με βρίζει ο Παύλος Πολάκης.\nΔεν καταλαβαίνω τι ακριβώς μου προσάπτει. Δεν έχω ψηφίσει ούτε μια φορά στην Ελλάδα, δεν έχω πάρει ούτε μια δραχμή από το ελληνικό Δημόσιο, ζω χάρη σε ό,τι έχω δημιουργήσει στη Γαλλία. Δεν θα σχολιάσω την ανάρτησή του. Αλλά σκεφτείτε να μη με έβριζε – θα αυτοκτονούσα! Ένα μόνο θα σας αναφέρω: από τη μια πλευρά μου επιτίθεται η Χρυσή Αυγή και από την άλλη ο Πολάκης. Είναι, λοιπόν, βέβαιο ότι έχω δίκιο. Και κάτι ακόμα: ο μόνος Πολάκης που θέλω να ξέρω είναι ο Γεώργιος Πολάκης, ένας από τους σημαντικότερους αγιογράφους μας, μαζί με τον Γεώργιο Κλώντζα...»\nΑυτά δήλωσε στο kathimerini.gr, το πρωί της Τρίτης, η Ελένη Γλύκατζη Αρβελέρ, σε τηλεφωνική επικοινωνία μας, μετά την επίθεση που εξαπέλυσε εναντίον της μέσω Facebook το βράδυ της Δευτέρας ο αναπληρωτής υπουργός Υγείας Παύλος Πολάκης. Αφορμή είχαν σταθεί όσα δήλωσε για την αλαζονεία της αριστεράς και την αναξιοπιστία της πολιτικής στην Ελλάδα, στη συνέντευξη που παραχώρησε την περασμένη Κυριακή.\nΗ δημοσίευση του κ. Πολάκη:\nΠάντως, η κυρία Αρβελέρ δεν θέλησε να επεκταθεί περισσότερο στο θέμα.


5o Διεθνές Κινητήρας Choreography Lab – Clevernews\nΤο Kinitiras Choreography Lab ξεκίνησε την Άνοιξη του 2011 με σκοπό να ανοίξει τις πόρτες στους επαγγελματίες χορευτές, ώστε να συνεχίσουν την προσωπική και επαγγελματική τους ανάπτυξη. Πλέον, είναι σχεδιασμένο ως μια αυτόνομη μονάδα (μεταπτυχιακού επιπέδου), παρέχοντας περαιτέρω ανάπτυξη κάτω από την ιδέα της δια βίου μάθησης. Η συνολική διάρκειά του είναι 100 ώρες που περιλαμβάνουν εργαστήρια με διεθνούς φήμης καλεσμένους καλλιτέχνες και ανεξάρτητο χρόνο έρευνας και παραγωγής για την τελική παρουσίαση στο στούντιο. Οι συμμετέχοντες λαμβάνουν πιστοποιητικό μάθησης με το ECTS, το οποίο αναφέρει αναλυτικά τις ώρες διδασκαλίας και τα αποτελέσματα ενώ, ταυτόχρονα, εισάγονται στην έννοια της στοχαστικής συγγραφής μέσω της προσωπικής σελίδας που θα διατηρούν στο blog του Lab (http://www.kinitiraschoreolab.blogspot.com). Τα αποτελέσματα του Lab παρουσίαζονται στο ευρύ κοινό σε μία παρουσίαση που λαμβάνει χώρα στο Κινητήρας Studio.\nΤο Kinitiras Choreography Lab, δημιουργώντας ένα πολυπολιτισμικό περιβάλλον, είναι μία σημαντική καινοτομία στον κλάδο του χορού στην Ελλάδα. Eνθαρρύνει τους καλλιτέχνες να συμβαδίσουν με τα τρία χαρακτηριστικά της δημιουργικής παραγωγής: ιδέες, πρακτική και ανάλυση, στοιχεία αλληλοεξαρτώμενα στον καλλιτεχνικό πειραματισμό. Κεντρικός στόχος του Lab είναι να δημιουργηθεί μια κοινότητα καλλιτεχνών που θα συνεχίσει το διάλογο πέρα από τη χρονική κλίμακά του με σκοπό να αναπτυχθούν τα αποτελέσματα του Lab σε άλλο επίπεδο. Φέτος, γιορτάζοντας την 5η εκδοσή του, το Lab είναι στην ευχάριστη θέση να υποδεχθεί καλλιτέχνες που έχουν συμβάλει με κάποιο τρόπο σε όλα τα προηγούμενα, επιβεβαιώνοντας, έτσι, ότι, από την ίδρυσή του, το Lab έχει επιτύχει τη σημαντική αυτή πτυχή της αποστολής του.\nΣημείωση: Λόγω του διεθνούς χαρακτήρα του προγράμματος, οι συναντήσεις θα διεξάγονται στα αγγλικά\n• Υποβολή αίτησης και βιογραφικού σημειώματος. Αίτηση διαθέσιμη στο: http://kinitiraschoreolab.blogspot.gr/p/application-forms.html\n• Υποβολή video (youtube/vimeo κ.α)/ηλεκτρονικού δείγματος παράστασης\n• Προθεσμία συμμετοχής: Δευτέρα, 2 Ιουνίου 2014\n1-25 Ιουλίου 2014\nΚόστος: Γιορτάζοντας το κλείσιμο των 5 χρόνων του Lab, η συμμετοχή μειώνεται φέτος για όλους στα 350 €\nΠερισσότερες πληροφορίες κι αναλυτικό πρόγραμμα:\nΚινητήρας Studio-Artistic Residency Centre, Ερεχθείου 22, Ακρόπολη, τηλ: 2109248328\nΣχετικαChoreography LabΚινητήρας Studio-Artistic Residency Centre\nΟ Howard Jacobson & ο Ahmet Altan στην Αθήνα


Μάθε Για Ό,τι Σε Καίει..! bspecial - bspecial / be selective\nΜάθε για ό,τι σε καίει..!\nUVA, UVB & εσύ!\nΤα αντηλιακά περιέχουν δύο ειδών αντηλιακά φίλτρα, τα χημικά και τα φυσικά.\nΤα χημικά φίλτρα είναι, συνήθως, αρωματικές ενώσεις άχρωμες, που φιλτράρουν και απορροφούν μόνο την υπεριώδη ακτινοβολία.\nΤα φυσικά φίλτρα αντανακλούν όλο το φάσμα της ηλιακής ακτινοβολίας. Τα φυσικά αντηλιακά δεν ξεπλένονται με το νερό, αλλά λιώνουν με τη θερμοκρασία και καθίστανται ανενεργά μετά την παρατεταμένη έκθεση στον ήλιο. Τα φυσικά φίλτρα, παρά το γεγονός ότι δίνουν μια άσπρη χροιά στο δέρμα και απλώνονται δύσκολα, είναι απαραίτητα γιατί παρέχουν πλήρη προστασία έναντι όλης της ηλιακής ακτινοβολίας, γι’ αυτό θεωρούνται αποτελεσματικότερα για τα παιδιά.\nΟ πρώτος παράγοντας που θα πρέπει να ληφθεί υπόψη στην διαδικασία επιλογής του κατάλληλου αντηλιακού, είναι ο τύπος του δέρματός μας. Η φυλή καθορίζει με γενετικό τρόπο τον τύπο δέρματος που έχουμε, τη μόνιμη, εκ της κατασκευής μας δηλαδή, προστασία έναντι της ηλιακής ακτινοβολίας. Ανάλογα με την άμεση απάντηση του δέρματος ενός ατόμου στον ήλιο (έγκαυμα, μαύρισμα ή και τα δυο), υπάρχουν 6 τύποι δέρματος (επιστημονικά: φωτότυποι κατά Fitz Patrick ):\nΤύπος Ι: Πάντα έγκαυμα – ποτέ μαύρισμα\nΤύπος ΙΙ: Πάντα έγκαυμα – κάποιες φορές μαύρισμα\nΤύπος ΙΙΙ: Κάποιες φορές έγκαυμα – κάποιες φορές μαύρισμα\nΤύπος Ι V : Κάποιες φορές έγκαυμα – πάντα μαύρισμα\nΤύπος V : Ποτέ έγκαυμα – πάντα μαύρισμα\nΤύπος VI : Μαύρη φυλή\nΈτσι, για κάποιους, η προστασία δεν πρέπει να περιορίζεται μόνο στην παραλία, αλλά μπορεί να είναι απαραίτητη και κατά τις καθημερινές δραστηριότητες.\nΟ δείκτης προστασίας του αντηλιακού\nΟ παράγοντας Sun Protector Factor ( SPF ), κοινώς δείκτης προστασίας, αναφέρεται στην προστασία από την ακτινοβολία UVB . Eίναι προτιμότερο να προτιμάτε αντηλιακά με δείκτη προστασίας από 15 και πάνω, καθώς ο SPF 15 μπλοκάρει περίπου το 93% της UVB ακτινοβολίας, ενώ ο SPF 30 μπλοκάρει περίπου το 97%. Ειδικότερα, για γυναίκες με τύπο δέρματος Ι και ΙΙ, κρίνεται σκόπιμη η χρήση αντηλιακού με SPF 30 και πάνω.\nΓια να παρέχει πλήρη προστασία από την UVA ακτινοβολία, ένα προϊόν θα πρέπει να αναγράφει στην ετικέτα του τη φράση «ευρέος φάσματος».\nΠρέπει να γνωρίζετε ότι τα προϊόντα με υψηλούς δείκτες προστασίας δεν εμποδίζουν το μαύρισμα, αλλά απλώς το καθυστερούν σε βαθμό τέτοιο, που δίνεται η ευκαιρία στο δέρμα μας να προσαρμοστεί χωρίς να καεί.\nΠρακτικές συμβουλές για να... «νικήσετε» τον ήλιο\nΘυμηθείτε ότι ορισμένα μέρη του σώματός μας, όπως π.χ. τα χείλη, τα βλέφαρα, τα αυτιά, η μύτη και η πλάτη είναι εξαιρετικά ευαίσθητα, γι' αυτό πρέπει να προστατεύονται. Αποφεύγετε τους περιπάτους ή την ηλιοθεραπεία το μεσημέρι, επειδή τότε η ακτινοβολία έχει τη μέγιστη ισχύ της, και χρησιμοποιήστε καπέλο.\nΑν θέλετε να μαυρίσετε φροντίστε αυτό να γίνει σταδιακά, με έκθεση στον ήλιο όχι πάνω από μισή ώρα στην αρχή, για να αποφύγετε τα εγκαύματα. Είναι λάθος να νομίζετε ότι για να μαυρίσετε πρέπει να καείτε. Το αργό μαύρισμα είναι καλύτερο και διαρκεί περισσότερο.\nΕίναι λάθος να νομίζετε ότι, από τη στιγμή που μαυρίσατε, δεν χρειάζεστε προστασία. Αυτό ισχύει ακόμα περισσότερο για τα άτομα που μαύρισαν χρησιμοποιώντας λάμπες ή θαλάμους υπεριώδους ακτινοβολίας.\nΤα μωρά και τα μικρά παιδιά είναι εξαιρετικά ευαίσθητα στην ηλιακή ακτινοβολία. Το 50% της υπεριώδους ακτινοβολίας που δεχόμαστε σε όλη μας τη ζωή, το παίρνουμε τα πρώτα 20 χρόνια. Όλα τα μωρά κάτω των 6 μηνών δεν πρέπει να εκτίθενται καθόλου στην άμεση ηλιακή ακτινοβολία, ενώ τα παιδιά μέχρι 2 ετών πρέπει να παραμένουν στη σκιά. Τα παιδιά πρέπει πάντα να φοράνε φανελάκι και πλατύγυρο καπέλο όταν βρίσκονται έξω από το σπίτι. Το πλατύγυρο καπέλο πλεονεκτεί διότι καλύπτει όλο το πρόσωπο και τον αυχένα, κάτι που δεν επιτυγχάνουν τα άλλα.\nHome » Blog » Shape » Μάθε για ό,τι σε καίει..!


anydayfashion: Ιουλίου 2017\nEίναι αυτό το «παρεξηγημένο» denim κομμάτι το must have item των διακοπών;\nΚαι είναι αυτό που φέτος τον Αύγουστο θα εκτοπίσει τα jean shorts από την γκαρνταρόμπα σου;\nTo καλοκαίρι είναι κατεξοχήν η εποχή που αφήνουμε στην άκρη τα βαριά denim υφάσματα και απευθυνόμαστε σε πιο δροσερά υλικά. Με μία μικρή εξαίρεση: κομμάτια διαχρονικά και κοριτσίστικα μέσα στα οποία δεν ασφυκτιούμε αλλά είμαστε ο εαυτός μας, όπως οι jean φούστες που έχουν κάνει δυναμικό comeback τα τελευταία χρόνια. Είναι το μοναδικό denim ρούχο που μπορεί να εκτοπίσει τα skinny και τα boyfriends jeans από την γκαρνταρόμπα μας φέτος τον Αύγουστο.\nΚαι υπάρχουν τρία είδη τέτοιας φούστας που αν δεν έχεις ήδη στην ντουλάπα σου πρέπει να προσθέσεις άμεσα: oι μίνι, οι μίντι και αυτές με τα κουμπιά μπροστά. Δες πώς μπορείς να τις φορέσεις και τις τρεις και αποφάσισε ποια θα μπει στην βαλίτσα των διακοπών σου φέτος το καλοκαίρι!\nH μίντι φούστα\nΜε ψηλά πέδιλα, αλλά και με flats, και ένα αέρινο πουκάμισο από πάνω είναι ιδανική για μια πιο casual εμφάνιση στη δουλειά. Επίσης μπορείς να την συνδυάσεις με ένα crop wrap top που δένει μπροστά και να την φορέσεις και το βράδυ στην πιο sexy εκδοχή της.\nΗ μίνι φούστα\nΗ πιο girly version αυτού του ρούχου φοριέται ακόμα και πάνω από το μαγιό σου. Με blazer και ένα μακό T-shirt αποτελεί τον πιο cool ενδυματολογικό συνδυασμό για τις απογευματινές βόλτες σου, ενώ με sneakers και ένα απλό μαρσέλ τοπ είναι ό,τι πρέπει για τα street looks σου.\nΗ φούστα με κουμπιά\nRetro κομμάτι που μας έρχεται κατευθείαν από την δεκαετία του '70 και απογειώνει την θηλυκότητα και την σεξουαλικότητά σου. Μπορείς να αφήσεις αρκετά κουμπιά ανοιχτά και να φορέσεις από μέσα ένα lingerie top. Cool, sexy και άνετος συνδυασμός για όλες τις ώρες της ημέρας.\nH δύναμη του εσωτερικού διαλόγου\nΌταν οι άνθρωποι αισθάνονται άσχημα για τον εαυτό τους, τότε προσπαθούν συχνά να δημιουργήσουν νέες, υγιεινές συνθήκες διαβίωσης για να ξεπεράσουν τα αρνητικά αυτά συναισθήματα. Ενδεχομένως να επισκεφτούν σε πιο συχνή βάση το γυμναστήριο, ίσως προσπαθήσουν να φάνε πιο θρεπτικές τροφές ή να δώσουν υπόσχεση στον εαυτό τους για συχνότερη επαφή με τους φίλους ή να κάνουν μια προσπάθεια να υιοθετήσουν πιο θετικές επιλογές στη ζωή τους. Όλα αυτά θα ήταν καλά εκτός από αυτό: Πολλοί στρέφονται σε σκληρή αυτοκριτική, όταν μια ή περισσότερες από τις προσεγγίσεις αυτές δεν εναρμονίζονται με τη ζωή τους. Οι συμπεριφοριστικές παρεμβάσεις αποτυγχάνουν όταν οι άνθρωποι πιέζουν τον εαυτό τους να υιοθετήσουν ρουτίνες και συνήθειες που δεν επιθυμούν πραγματικά να κάνουν.\nΓιατί συμβαίνει αυτό; Διότι οι άνθρωποι δεν αισθάνονται ότι έχουν ελεύθερη βούληση, επαναστατούν ακόμη και όταν αυτή η εξέγερση είναι αυτοκαταστροφική.\nΠριν ξεκινήσετε μια νέα ρουτίνα ασκήσεων ή δίαιτα ή εργαστείτε υπερβολικά για να κάνετε τον εαυτό σας να αποκτήσετε εμπιστοσύνη, ξεκινήστε πρώτα αναπτύσσοντας μια νέα σχέση με τον εαυτό σας. Όταν υποστηρίζετε τον εαυτό σας, μέσω μιας θετικής συζήτησης με αυτόν, αυτόματα κάνετε συναισθηματικές επενδύσεις σε νέες ρουτίνες και συνήθειες, οι οποίες γίνεται πιο εύκολο να εκτελεστούν και να διατηρηθούν με την πάροδο του χρόνου.\nΑκολουθούν 4 τρόποι για να «συνομιλήσετε» με τον εαυτό σας και να αποκτήσετε υψηλότερη αυτοεκτίμηση:\n1) Αξιοποιήστε ένα εσωτερικό κομπλιμέντο\nΌλοι έχουμε μια εσωτερική φωνή που παρατηρεί και σχολιάζει τον κόσμο, ενώ παρατηρεί και τον εαυτό μας. Για πολλούς η φωνή αυτή έχει γίνει ένα μαστίγιο, ένας τιμωρός που λέει στον εαυτό ότι έχει μείνει πίσω.\nΓια παράδειγμα σας λέει: «Πραγματικά έχασες την ευκαιρία αυτή, όλοι κατάλαβαν πόσο χαζός φαινόσουν» ή «Φαίνεσαι τόσο χοντρός φορώντας το μαγιό σου» ή «Δεν έχεις τίποτα ενδιαφέρον να πεις, κανείς δεν θέλει να μιλάει μαζί σου» ή «Κανείς δεν πρόκειται να ενδιαφερθεί για σένα».\nΚάντε παύση, από αυτή τη στιγμή κιόλας, και παρατηρήστε τι λέει ο εσωτερικός παρατηρητής για σας. Κάθε φορά που βλέπετε μια κριτική, μετατρέψτε την σε κομπλιμέντο. Βρείτε ένα θετικό στοιχείο για σας, ακόμη και αν στην αρχή δεν το πιστεύετε. Η φωνή του κομπλιμέντου θα πάρει το «φαρμάκι» από τον κριτικό εσωτερικό παρατηρητή και θα τον κάνει ανίσχυρο.\n2) Ενεργοποιήστε έναν εσωτερικό διάλογο\nΟ ψυχολόγος Albert Bandura χαρακτήρισε την πεποίθηση ενός ατόμου ως την ικανότητα να επιτύχει ένα έργο ή μια κατάσταση αξιοποιώντας την αυτο-αποτελεσματικότητα. Η αυτο-αποτελεσματικότητα συνδέεται στενά με το πόσο επίμονοι είναι οι άνθρωποι.\nΣτην τελική, εάν δεν πιστεύετε ότι μπορείτε να διαχειριστείτε πραγματικά ένα έργο ή μια σχέση ή να βελτιώσετε τον εαυτό σας, τότε ποιο το νόημα στο να προσπαθήσετε εξ αρχής; Εάν θέλετε να επιτύχετε στο να κάνετε τον εαυτό σας να αισθάνεται καλύτερα για σας, τότε ενεργοποιήστε έναν εσωτερικό διάλογο, που σας λέει ότι μπορείτε να τα καταφέρετε και να διαχειριστείτε μια κατάσταση.\nΚάθε φορά που αντιλαμβάνεστε ότι ο εσωτερικός σας διάλογος βυθίζεται στην απελπισία, τότε πείτε στον εαυτό σας: «Το 'χω» ή «Μπορώ να το χειριστώ αυτό» ή «Μπορώ να αισθάνομαι καλύτερα για τον εαυτό μου» ή «Πιστεύω στον εαυτό μου» ή «Μπορώ να κάνω τα πράγματα καλύτερα για τον εαυτό μου». Χωρίς εσωτερικό κίνητρο θα μείνετε για πάντα κολλημένοι στην πρώτη ταχύτητα. Αυτή η τακτική σας εγγυάται ότι θα πάρετε αυτό που θέλετε; Φυσικά όχι, αλλά βελτιώνει τις πιθανότητες.\n3) Μη διαστρεβλώνετε τα γεγονότα\nΕάν είστε αντιμέτωποι με χαμηλή αυτοεκτίμηση, τότε ενδέχεται να διαστρεβλώνετε τα γεγονότα στον εσωτερικό σας διάλογο. Η παραμόρφωση προκαλεί αυξημένο πόνο και αναστάτωση, παρά το γεγονός καθεαυτό.\nΚάποιες κοινές στρεβλώσεις που θα πρέπει να προσέξετε περιλαμβάνει την ασπρόμαυρη σκέψη, όπου λέτε στον εαυτό σας ότι όλα είναι κακά λόγο μιας κατάστασης ή μιας αλληλεπίδρασης, μη λαμβάνοντας υπόψη σύνθετες «αποχρώσεις».\nΜια άλλη παραμόρφωση είναι αυτή της συναισθηματικής λογικής, όπου θεωρείτε τα συναισθήματά σας γεγονότα. Για παράδειγμα, αισθάνεστε εγκαταλελειμμένοι, οπότε είστε εγκαταλελειμμένοι. Έχοντας το βλέμμα στην καταστροφή είναι επίσης αντιπαραγωγικό. Κοιτάζετε το μέλλον με συσσωρευμένη αρνητικότητα. Βλέπετε μόνο τον πόνο και την απελπισία και ξεχνάτε τα θετικά στη ζωή σας.\n4) Αναπτύξτε έναν καλό εσωτερικό τόνο\nΚαθώς αποδέχεστε έναν βελτιωμένο τρόπο ομιλίας και σύνδεσης με τον εαυτό σας, θα πρέπει να παρατηρήσετε τον τόνο που χρησιμοποιείτε στον εσωτερικό σας διάλογο. Υιοθετήστε τον τόνο που θα χρησιμοποιούσε ένας αγαπημένος, αν ήθελε να σας καθησυχάσει. Ή σκεφτείτε πως θα μιλούσατε με ένα μικρό παιδί που προσπαθεί για κάτι.\nΔουλέψτε με τον εαυτό σας προκειμένου να μιλά σε ήρεμο και συμπονετικό τόνο, ακόμη και σε μια ενδεχόμενη οπισθοδρόμηση. Ένας ζεστός τόνος βοηθά τους ανθρώπους να αποδεχθούν τους εαυτούς τους, ακριβώς όπως είναι. Το να αποδεχθείτε τον εαυτό σας και τους περιορισμούς του, οδηγεί σε αυξημένοι αυτοεκτίμηση.\nΆρθρο της Jill P. Weber στο psychologytoday.com\nΜήπως το κινητό σας στέλνει τα επίπεδα στρες... στα ύψη;\nΠότε ήταν η τελευταία φορά που τσεκάρατε τις κλήσεις στο τηλέφωνό σας; Πριν δέκα λεπτά; Πριν δύο; Ή μόλις τώρα; Βάσει των ευρημάτων της Αμερικανικής Ψυχολογικής Εταιρείας (APA), το πιο πιθανό είναι να είστε «διαρκής ελεγκτής», καθώς 4 στους 5 ενήλικες παραδέχονται ότι ελέγχουν συνεχώς ή συχνά τα emails, τα SMS ή τους λογαριασμούς στους στα κοινωνικά μέσα.\nΚαι όμως, αυτή η φαινομενικά αθώα συνήθεια, μπορεί να σας βαρύνει με στρες.\nΦετινή έρευνα του APA διαπιστώνει πως το άγχος «χτυπά» κυρίως τους ανθρώπους που είναι «κολλημένοι» στα smartphones και τα παρόμοια gadgets. Χαρακτηριστικό είναι το γεγονός ότι σε κλίματα από το 1-10 (με το 10 να είναι το «πολύ άγχος») οι «διαρκείς ελεγκτές» των gadgets τους αξιολόγησαν τα επίπεδα του στρες τους έως το 5,3 κατά μέσο όρο. Στον αντίποδα, οι άνθρωποι που ασχολούνταν με την τεχνολογία σε αραιότερη βάση αξιολόγησαν τα επίπεδα του άγχους τους στο 4,4.\nΗ έρευνα «χτυπά το καμπανάκι» και στους ανθρώπους που διαβάζουν τακτικά το ηλεκτρονικό ταχυδρομείο της εργασίας τους (ακόμη και στις ημέρες διακοπών), καθώς τα επίπεδα του στρες αγγίζουν το 6,0 κατά μέσο όρο.\nΟι 4 τρόποι που το κινητό σας στρεσάρει\nΣαν να μην έφτανε η έρευνα, υπάρχουν επιπλέον ευρήματα ψυχολόγων σχετικά με τα «κακά» της τεχνολογίας, η οποία ναι μεν έχει αλλάξει τη ζωή μας προς το καλό, μας έχει επιφορτίσει όμως και με ανησυχία και στρες.\nΣτις ημέρες μας όλοι οι άνθρωποι καταβάλλονται από την ανησυχία του τηλεφώνου και παρακάτω ακολουθούν 4 τρόποι που δείχνουν, πως η τεχνολογία σας στρεσάρει.\n1. Το άγχος της χαμηλής μπαταρίας\nΠερίπου το 90% του πληθυσμού υποφέρουν από το άγχος της μπαταρίας, αισθανόμενοι πανικό εάν αυτή πέσει κάτω του 20%. Κατ' αυτό τον τρόπο τσεκάρουν διαρκώς το κινητό τους, ώστε να δουν αν θα διαρκέσει η μπαταρία ή εάν θα κλείσει το κινητό τους. Η ιδέα αυτή και μόνο τους προκαλεί άγχος και στρες.\n2. Το άγχος της δόνησης\nΝιώθετε δόνηση στην τσέπη σας ή βγάζετε διαρκώς το τηλέφωνο για να δείτε εάν κάποιος σας τηλεφωνεί; Μάλλον πάσχετε από το σύνδρομο των... κατά φαντασία κραδασμών, όπου ακόμη και αν δεν έχετε το κινητό στην τσέπη σας, νομίζετε ότι κάτι δονείται.\nΑυτή η παρερμηνεία σας κάνει να είστε ανήσυχοι, παρερμηνεύοντας οποιαδήποτε «φαγούρα» ή μικροενόχληση ενδεχομένως αισθάνεστε.\n3. Nomophobia (No mobile phone phobia)\nΕάν φοβάστε να ζήσετε χωρίς το τηλέφωνό σας, τότε πάσχετε από nomophobia. Τι εστί nomophobia; Η nomophobia είαι μια από τις τελευταίες τεχνολογικές φοβίες, που αντιμετωπίζουν οι άνθρωποι στις σύγχρονες κοινωνίες και είναι έχει στενή σχέση με το... κινητό!\nΤα συμπτώματα; Υψηλότερα αισθήματα άγχους, αύξηση καρδιακών παλμών και της αρτηριακής πίεσης.\n4. Fear of missing out - FOMO\nΝιώθετε στρες να μην χάσετε το τι συμβαίνει στα μέσα κοινωνικής δικτύωσης; Τότε πάσχετε από ένα είδος κοινωνικού άγχους, το FOMO, το οποίο μπορεί να οδηγήσει σε μια ψυχαναγκαστική ανησυχία ότι θα μπορούσε το άτομο να χάσει την ευκαιρία για κοινωνική συναναστροφή, μια αξιοσημείωτη εμπειρία, μια κερδοφόρα επενδυτική επιλογή ή κάποια άλλη ικανοποιητική εκδήλωση.\nΣτα χρόνια των social media και της ασταμάτητης κοινωνικής δικτύωσης, οι χρήστες ζουν με το κοινωνικό άγχος ότι άλλοι χρήστες ενδέχεται να ζουν μια ικανοποιητική εμπειρία από την οποία απουσιάζουν και χαρακτηρίζεται από την ακαταμάχητη επιθυμία τους να παραμένουν συνεχώς συνδεδεμένοι, ώστε να ενημερώνονται για το τι κάνουν αυτοί οι διαδικτυακοί τους φίλοι.\nΜε πληροφορίες από Health.com, prevention.com\n3 πράγματα που δεν πρέπει να κάνεις ΠΟΤΕ σ' ένα σπυράκι που μόλις βγήκε!\nΞαφνικό σπυράκι στο προσκήνιο και ενώ πολλές φορές από αυτή εδώ τη στήλη σου έχουμε πει τι ΠΡΕΠΕΙ να κάνεις, αυτή τη φορά θα εστιάσουμε στις 3 κινήσεις που ΔΕΝ πρέπει να κάνεις μόλις δεις να εμφανίζεται ο μικρός εφιάλτης στο πρόσωπό σου!\nΠρώτο και βασικότερο: Κράτα τα χέρια σου μακριά από το σπυράκι\nΤο ξέρω είναι δύσκολο, πόσο μάλλον όταν το δεις να «ξεπετιέται» ξαφνικά χωρίς ντροπή στο πρόσωπό σου. Και όχι, το να το «σπάσεις» με τα δάχτυλά σου δεν είναι η πιο εύκολη, γρήγορη, πόσο μάλλον αποτελεσματική λύση. Το αντίθετο μάλιστα. Όπως συστήνουν αρκετοί δερματολόγοι αυτή η κίνηση μπορεί να επιδεινώσει την κατάσταση και να ευθύνεται για την εμφάνιση φλεγμονής, μόνιμων ουλών, ακόμη και περαιτέρω μόλυνσης στο πρόσωπό σου, που μπορεί να παραμείνει για εβδομάδες. Υπομονή μερικές μέρες και μακριά τα χέρια από τα σπυράκια!\nΗ απολέπιση στο πρόσωπο αρκετές φορές την εβδομάδα μπορεί να έχει εξίσου αρνητικά αποτελέσματα, μιας και αν γίνει επιθετικά (aka με άγαρμπες κινήσεις) μπορεί να προκαλέσει ερεθισμό στο ήδη ευαίσθητο δέρμα ή να εξαπλώσει τα βακτήρια σ’ όλο το πρόσωπο. Αυτό έχει ως αποτέλεσμα να απαιτείται περισσότερος χρόνος στο να επουλωθεί ακόμη και ένα απλό σπυράκι.\nΤο ίδιο ισχύει και με το πλύσιμο του προσώπου σου! Το να πλένεις με σαπούνι/ καθαριστικά το πρόσωπό σου (ιδιαίτερα αν έχεις ξηρή επιδερμίδα) αρκετές φορές την ημέρα μπορεί να αυξήσει την παραγωγή σμήγματος στην επιδερμίδα, η οποία με τη σειρά της μπορεί να φράξει τους πόρους και να οδηγήσει στην εμφάνιση περισσότερων σημαδιών. Γι αυτό με μέτρο ο καθαρισμός!\nΚαι να ξεκαθαρίσουμε σε αυτό το σημείο κάτι: Όσο καλές κι αν είναι οι DIY συνταγές/ τρόποι/ tricks, πρώτη προτεραιότητα έχουν οι συνταγές και οι θεραπείες που θα σου προτείνει ο δερματολόγος σου!\nΖώδια και Εθισμοί\nShare, Likes, Onlineόλη την ώρα και το πιο ενεργό προφίλ στο Facebookείναι εδώ!\nΨαχούλεψε το κινητό του Λιονταριού και θα ανακαλύψεις selfiesσε τριψήφιο αριθμό! Ρίξε μια ματιά στο FBή στο Instagramτου και μπορείς να απολαύσεις εκατοντάδες selfiesμε το ίδιο ύφος και στυλ, απλά με διαφορετικό τοπίο κάθε φορά!\nPartyanimalμε τα όλα του! Μην ακούσει πρόταση για έξοδο, θα αυτοπροσκαλεστεί, θα στολιστεί και θα διασκεδάσει ασταμάτητα μέχρι πρωίας!\nΔεν χορταίνει κομπλιμέντα ο Ζυγός! Και να αποκαλύψουμε και ένα μυστικό του…. Όταν ακούς έναν Ζυγό 50 κιλά, να λέει ότι πρέπει να κάνει δίαιτα ή έναν Ζυγό 29 χρονών να λέει ότι γέρασε, δεν είναι ότι υποτιμά τον εαυτό του… Κάθε άλλο, μέσα του έχει πολύ μεγάλη ιδέα για τον εαυτό του και απλά περιμένει να του πεις: «Άσε με ρε Ζυγέ! Μιλάς κι εσύ η κορμάρα, το πιπίνι που είσαι μία οπτασία;»\nΠίνει καφέ και συνδέει το καλαμάκι με το σεξ στο μυαλό του. Τρώει μπανάνα και πάλι σκέφτεται το σεξ. Κάθεται στο γραφείο και σκέφτεται σεξ πάνω στο γραφείο. Οδηγεί και σκέφτεται σεξ στο αυτοκίνητο. Και τα λοιπά, και τα λοιπά…\nΌοοχι δεν τον ενοχλεί ο ήλιος τόσο πολύ! Έχει μια μανία να φοράει γυαλιά ηλίου ακόμα κι όταν έχει συννεφιά! Ε, μα! Το περίεργο και διαπεραστικό του βλέμμα, με αυτό τον τρόπο, βλέπει τα πάντα, χωρίς να το βλέπουν!\nΌχι δεν θα πει τα προσωπικά σου από εδώ και από εκεί, ούτε παίζει να προδώσει ένα μυστκό! Αυτός δεν έχει εθισμό στο να κοινοποιεί τα κουτσομπολιά, αλλά να τα μαθαίνει! Να μαθαίνει τα πάντα όμως!\nΓνωστό σε όλους μας αυτό φυσικά! Τοξότης και ταξίδι πάνε μαζί! Είναι ικανός να στερηθεί μέχρι και το φαί του, προκειμένου να μαζέψει χρήμα για εκδρομή ή ταξίδι!\nΑμάν αυτό το παιδί! Πιστεύει τόσο πολύ στην τύχη του και είναι τόσο αδικαιολόγητα αισιόδοξος, που αν τον αφήσεις στο καζίνο, την επόμενη θα είστε σε συμβολαιογράφο για κινητά και ακίνητα!\n3. Ξένες εκφράσεις\n«OMG και τρία LOL!!! Πόσο καιρό έχουμε να τα πούμε ρε συ!», «Τα λέμε στο καφέ, bro!», «Περιμένω τηλέφωνο amigo!», «Βιάζομαι φιλαράκι… Έχω τρελό runσήμερα», «Θα βγω ραντεβού…, toknowusbetterκι έτσι»\nΚαλή η αγάπη για τη δουλειά, δεν το συζητάμε, αλλά όταν μετά από 8ωρο, πας για καφέ και συζητάς πάλι για δουλειά, ε τότε γίνεται εθισμός και… έλεος Αιγόκερε δηλαδή!\nΤι πράγμα; 9 στα 10 πάνε καλά στη ζωή του Αιγόκερω και πρέπει να είναι χαρούμενος; Όοοχι βέβαια! Εκεί, αυτός θα κολλήσει στο 1 στα 10, το αρνητικό και θα μουρμουράει και θα γκρινιάζει για ώρες μόνο για αυτό το ένα! Τι χόμπυ κι αυτό….\nΈνας ορίτζιναλ Αιγόκερως, έχει κόλλημα με τον μπαμπά! Τον θαυμάζει, τον λατρεύει και θέλει ή να γίνει σαν αυτόν ή να βρει κάποιον σύντροφο σαν αυτόν! Ψάχνει ευκαιρία σε κάθε συζήτηση, όταν σταματά να μιλάει για δουλειά, να λέει κάτι για τον μπαμπά!\nΓνωρίζει όλα τα τελευταία τεχνολογικά νέα, όλες τις εξελίξεις και οτιδήποτε νέο έχει βγει στο εμπόριο! Αν είναι ευκατάστατος Υδροχόος έχει αγοράσει τα πάντα, ακόμα κι αν δεν τα χρειάζεται! Αν είναι φτωχός πλην τίμιος Υδροχόος, μπορεί να σου δώσει τις καλύτερες συμβουλές για προϊόντα τεχνολογίας, περισσότερο κι από τον ίδιο τον πωλητή!\nΟ γνήσιος ο καθαρόαιμος ο Υδροχόος έχει ανάδοχη κόρη από το Πακιστάν, μία σακούλα σκουπιδιών γεμάτη πλαστικά καπάκια από μπουκαλάκια και έχει παραδώσει στη φιλοζωική της γειτονιάς του, τουλάχιστον 10 αδέσποτα!\nΌλη η μνήμη του κινητού και του τάμπλετ του είναι γεμάτη από άπειρες εφαρμογές, από τις οποίες, τουλάχιστον οι μισές είναι άχρηστες για εκείνον!\nΠως είναι ο Ταύρος με τα σουβλάκια και ο Καρκίνος με τις σοκολάτες; Όσο και να τους δώσεις, δεν χορταίνουν! Κάπως έτσι είναι και ο Ιχθύς με το τσίπουρο/ουίσκι/μπύρα. Αν δε είναι και πονεμένος Ιχθύς…, αδειάζει κάβες ολόκληρες!\nΌνειρο του Ιχθύ; Σπίτι δίπλα στη θάλασσα! Ή έστω ποτάμι ή λίμνη! Έχει εθισμό με το στοιχείο του νερού και για να είναι ήρεμη η ανήσυχη ψυχή του, επισκέπτεται υπερβολικά συχνά τέτοια μέρη!\nΣου φαίνεται αθώο και ήσυχο πλάσμα το Ψάρι; Ούτε καν! Είναι από τα μεγαλύτερα πειραχτήρια και όσο χρονών κι αν είναι, τον πιάνει συχνά-πυκνά η παιδικότητα του και γίνεται τόσο ζαβολιάρης και δεν σε αφήνει σε ησυχία!\nΛερώθηκες με βότκα; Έπεσε πάνω σου το αγαπημένο σου κοκτέιλ; Κανένα πρόβλημα!\nΑνακατεύεις μια κουταλιά της σούπας λευκό ξίδι με 2/3 φλιτζανιού οινόπνευμα, μέσα σε ένα μπολ. Βουτάς την άκρη από ένα στεγνό πανί μέσα στο μπολ και μετά τρίβεις με δύναμη τον λεκέ. Ξεβγάζεις το σημείο τοπικά με νερό και το αφήνεις να στεγνώσει σε ένα σκιερό μέρος. Για να φύγουν και οι οσμές του αλκοόλ από ολόκληρο το ρούχο, το βάζεις μετά στο πλυντήριο.Έτσι από την συγκεκριμένη βραδιά σου μένουν μόνο ευχάριστες αναμνήσεις και όχι ανεπιθύμητοι λεκέδες.\nΗ αυτοπεποίθηση είναι κατά μια έννοια "η πίστη στον εαυτό μας", η πίστη ότι αξίζουμε, ότι μπορούμε, ότι η γνώμη μας, ο λόγος μας, η άποψή μας έχουν σημασία και... κατά συνέπεια, αυτοπεποίθηση σημαίνει να μπορούμε να εκφραζόμαστε ελεύθερα, χωρίς φόβο, χωρίς την ανασφάλεια της επίκρισης, της απόρριψης και της μη- αποδοχής...\nΑυτοπεποίθηση σημαίνει "θέλω" και σημαίνει "μπορώ", αυτοπεποίθηση είναι η θετική αύρα που κατακτά τους άλλους, η αυτοπεποίθηση είναι σαγήνη και σιγουριά μαζί. Είναι ένα ρούχο πολύτιμο, που ταιριάζει στον καθένα, και προσαρμόζεται στα μέτρα του καθενός.\n4 τρόποι για την... χτίσετε\nΝα έχουμε εμπιστοσύνη στον εαυτό μας. Η κάθε άποψη είνα μοναδική και ο κάθε ένας δικαιούται να έχει την δική του! Αρκεί να μην πιστεύουμε ότι οπωσδήποτε πρέπει και οι άλλοι να συμφωνούν μαζί μας.\nΝα μην κρεμόμαστε από την γνώμη των άλλων. Όπως είπαμε, ο κάθε ένας έχει την άποψή του: για την ζωή, για τον κόσμο, για τα πάντα! Αλίμονο αν συμφωνούσαμε όλοι μεταξύ μας! Αποκλείεται... Άρα, αναπόφευκτα, κάποιοι θα διαφωνούν μαζί μας. Αποκλείεται να αρέσουμε σε όλους... Ας το πάρουμε απόφαση!\nΝα αποδεκτούμε τα δεδομένα της ύπαρξης, που ορίζουν τη ζωή μας. Με δυο λόγια να αποδεκτούμε την ιδέα του θανάτου μας! Όσο νωρίτερα το καταφέρουμε τόσο πιο ανάλαφρα και πιο δυνατά θα πορευτούμε για την συνέχεια, απολαμβάνοντας το μόνο που πραγματικά υπάρχει: την ίδια μας τη Ζωή!\nΤο καλοκαιρινό ποτό των ζωδίων\nΚΡΙΟΣ: Βloody Mary γιατί ερεθίζεται και από το κόκκινο χρώμα του. Σε ιδιαίτερες στιγμές ρίχνει και πολύ Tabasco για να διατηρείται πάντα σε δράση.\nΤΑΥΡΟΣ:Ο γερμανικός δυναμίτης Jägermeister είναι το ιδανικό ποτό για έναν Ταύρο, εφόσον τα βότανα και τα μπαχαρικά του τον βοηθάνε να χωνέψει τη λαιμαργία που προηγήθηκε ή να τον στείλει κατευθείαν για φαγητό, αν δεν έχει ήδη πάει.\nΔΙΔΥΜΟΣ:Dry Martini φυσικά, γιατί είναι το τέλειο συνοδευτικό για συζήτηση. Περιφέρεται με το ποτήρι και μιλά ώρες για πολιτικούς και καλλιτέχνες, που επίσης το λάτρευαν.\nΚΑΡΚΙΝΟΣ:Προτιμά κάτι χαλαρό που να πίνεται και στη βεράντα και να μπορεί να το φτιάχνει και μόνος του, όταν βαριέται να βγει έξω. Σε ένα Daiquiri με φρούτα βρίσκει τον υγρό παράδεισό του.\nΛΕΩΝ: Ακόμα και στο ποτό του θέλει να ξεχωρίζει παραγγέλνοντας το πιο εντυπωσιακό κοκτέιλ, ανεξαρτήτως περιεχομένου, αρκεί να μοιάζει με... Παναμέζικο καπέλο από τα εξωτικά φρούτα και μπιχλιμπίδια που το κοσμούν.\nΠΑΡΘΕΝΟΣ:Επιλέγει ένα ποτό σαν φάρμακο όπως την Caipirinha για τόνωση του ανοσοποιητικού. Είναι ικανός να το γυρίσει πίσω αν δεν περιέχει lime για τις βιταμίνες του, ενώ προσθέτει και φύλλα μέντας, αν δεν κάνει ομοιοπαθητική.\nΖΥΓΟΣ:Περιφέρεται με ηδυπάθεια κρατώντας στο χέρι ένα Long Island με πράσινο τσάι, γιατί προσέχει πάντα να κρατιέται σε φόρμα και να είναι εκλεπτυσμένος ως και στο ποτό του, σαν Άγγλος ευγενής.\nΣΚΟΡΠΙΟΣ:Το ποτό πρέπει να συμβαδίζει με την καλοκαιρινή του διάθεση γι' αυτό ένα γλυκό Amaretto με λεμόνι τον διατηρεί ερωτικό και λάγνο, με το πικραμύγδαλο για δόλωμα στην ανάσα του, στις καυτές στιγμές που σκέφτεται ότι θα επακολουθήσουν.\nΤΟΞΟΤΗΣ:Το άρωμα της Κούβας μέσα στο Mojito του, τον κάνει να φαντάζεται πως είναι εκεί και λικνίζεται στους ρυθμούς της. Δεν το αλλάζει με τίποτα γιατί τον περιπλανά σε εξωτικές περιπέτειες και αποδράσεις.\nΑΙΓΟΚΕΡΩΣ:Κλασικός στις προτιμήσεις του και γερό ποτήρι, παραμένει λάτρης του Gin και είτε με τόνικ, είτε με λεμόνι, στέκεται αγέρωχος και γοητευτικός, με την πικρίλα στο στόμα του ως δικαιολογία, σε όσους τολμήσουν να τον ξενερώσουν.\nΥΔΡΟΧΟΟΣ:Θα κάνει τη διαφορά πίνοντας τα Ελληνικά του ρακόμελα, γιατί δεν μασάει από πειραματισμούς και είναι και τόσο φευγάτος, που θέλει να νιώθει τη σπίθα να κεντρίζει την αλληγορική παρουσία του.\nΙΧΘΥΣ:Ψάχνει πάντα κάτι δυνατό που να μπορεί να τον διατηρεί στη ρέμβη του. Το γαλλικό Cointreau είναι μια ιδανική επιλογή, που τον βαράει στο κεφάλι με τη γλυκιά γεύση του, για να μπορεί να κάνει ό,τι θέλει χωρίς ενοχές.\nΗλιακό έγκαυμα: Φτιάξτε καταπραϋντική κρέμα με φυσικά υλικά για εσάς και τα παιδιά σας\nΗ έκθεση στον ήλιο είναι απαραίτητη για τη σύνθεση της πολύτιμης βιταμίνης D, μπορεί όμως να σας βλάψει αν ξεπεράσετε τον επιτρεπόμενο χρόνο.\nΈνα ηλιακό έγκαυμα προκαλεί μακροπρόθεσμα γήρανση της επιδερμίδας, ενώ αυξάνει σημαντικά τον κίνδυνο εμφάνισης κακοηθειών του δέρματος ή δυσπλασιών.\nΜεγαλύτερο κίνδυνο διατρέχουν τα παιδιά, στα οποία η αλόγιστη παραμονή κάτω από τον ήλιο λειτουργεί αθροιστικά, πολλαπλασιάζοντας τις πιθανότητες να αναπτύξουν μελάνωμα.\nΕίναι απαραίτητο να χρησιμοποιείτε αντηλιακό με υψηλό δείκτη προστασίας, ειδικά τις πρώτες μέρες των διακοπών, και να το ανανεώνετε ανά τακτά χρονικά διαστήματα.\nΑπαραίτητη είναι και η χρήση γυαλιών ηλίου και καπέλου, ειδικά στα παιδιά.\nΠροσπαθήστε να αποφεύγετε τον ήλιο τις ώρες που η ηλιακή ακτινοβολία είναι ισχυρή (11:30-16:30) και αναζητήστε σκιερό μέρος αν νιώθετε ότι ο ήλιος σας επηρεάζει.\nΑν υποστείτε ένα μικρό ηλιακό έγκαυμα που δεν απαιτεί θεραπευτική αγωγή (κορτιζονούχες κρέμες, παυσίπονα κλπ.) μπορείτε να φτιάξετε μια καταπραϋντική κρέμα με φυσικά υλικά που θα προμηθευτείτε από το φαρμακείο.\n- 50 γρ. κερί μέλισσας\n- 50 γρ. βούτυρο κακάο\n- 20 ml βαλσαμέλαιο\n- 10 ml εκχύλισμα πρόπολης\n- 10 σταγόνες αιθέριο έλαιο χαμομηλιού\nΑνακατέψτε τα πρώτα τρία υλικά σε μπεν μαρί. Μόλις ομογενοποιηθούν, προσθέσετε την πρόπολη και το έλαιο χαμομηλιού.\nΔιατηρείστε το μείγμα στο ψυγείο.\nΔεν χρειάζεται να αγαπάτε ιδιαίτερα το μαύρο χρώμα στα ρούχα για να παραδεχτείτε ότι ένα little black dress είναι ό,τι καλύτερο και πιο πρακτικό έχει υπάρξει, ever.\nΑπό το να μας δίνει λύση κάθε φορά που στεκόμαστε μπροστά από τη ντουλάπα και "δεν έχουμε τίποτα να φορέσουμε" μέχρι το να μπορεί να φορεθεί από το πρωί στη δουλειά μέχρι αργά το βράδυ, ένα μικρο μαυρο φορεμα όλες μας μάς έχει σώσει έστω και μία φορά στη ζωή μας.\nΚαθώς λοιπόν πρόκειται για ένα essential piece που υπάρχει σε κάθε γυναικεία γκαρνταρόμπα, συνήθως δεν το χωρίζουμε σε εποχές, παρά τη σκούρα αποχρωσή του που για πολλές γυναίκες μπορεί να θεωρείται άκρως χειμερινή.\nΜιας και το καλοκαίρι το φοράμε αμάνικο και συνήθως σε πιο κοντό μήκος, σε συνδυασμό με τη\nγυμνή επιδερμίδα δεν δείχνει τόσο σκούρο, όπως τον χειμώνα που το φοράμε με παλτό και σακάκια.\nWow! Το τελευταίο denim trend που ανακαλύψαμε μας ξάφνιασε λίγο!\nΈχουμε γράψει τα πάντα για τα νέα είδη jeans, όπως είναι αυτά με τις πέρλες πάνω ή τα κεντημένα λουλούδια. Έχουμε μιλήσει για τα crops, με ξέφτια ή χωρίς, έχουμε αναλύσει τις υπερβολικές, υπερμεγέθης καμπάνες που είναι φέτος στην μόδα, αλλά η αλήθεια είναι πως αναφορά στα λευκά denim παντελόνια δεν είχαμε κάνει έως τώρα. Και η αφορμή δόθηκε μέσα από τις πολλές και παρόμοιες εμφανίσεις των Ιt-girls με αυτού του είδους jean.\nΣε skinny ή flare γραμμή, με σκισίματα ή corporate ύφος, το άσπρο denim είναι το απόλυτο παντελόνι για τo καλοκαίρι που ο καιρός είναι ζεστός και τα χρώματα που αποτελούν την γκαρνταρόμπα μας, φωτεινά.Γι’ αυτό με χαρά αποχωριζόμαστε τα dark blue παντελόνια μας και δίνουμε τη θέση τους σε αυτά τα πολύ κομψά άσπρα jeansπου θα δεις παρακάτω και αποτελούν το μεγαλύτερο denim trend για αυτή την σεζόν.\nΑν στο ζώδιο που σε ενδιαφέρει συγκεντρώσεις στις περισσότερες ερωτήσεις “ΝΑΙ” (δηλαδή από 3 και πάνω), τότε τα νέα είναι χαρούμενα… Αν οι περισσότερες απαντήσεις που θα δώσεις είναι “ΟΧΙ”, τότε καλύτερα να αρχίσεις να ψάχνεις για κάτι άλλο…\nΟ Κριός θέλει να είναι ο κυνηγός, για αυτό αν σε θεωρήσει «δεδομένη» τότε θα αρχίσει να βαριέται… Είσαι διατεθειμένη λοιπόν να του κάνεις καψόνια, να είσαι χαλαρή και αδιάφορη και να τον παίζεις στα δάχτυλα αρκετά συχνά, προκειμένου να του διατηρείς το ενδιαφέρον;Θέλει πάντα να γίνεται το δικό του… θα βρίσκεται όταν ο ίδιος το αποφασίσει, θα κάνετε πάντα ότι θέλει εκείνος και όλα θα περιστρέφονται γύρω από το «εγώ» του… Θα αντέξεις λοιπόν να είναι ο αρχηγός της σχέσης;Όταν νιώθει ότι «πνίγεται» από την σχέση σας ή όταν έχετε αρχίσει να έρχεστε πολύ κοντά και ο δεσμός σας γίνεται πιο σοβαρός, αυτός πάντα κάτι θα βρίσκει για να χαλαρώνει το κλίμα, πολύ απλά γιατί φοβάται την δέσμευση… Είσαι πρόθυμη λοιπόν να ζήσεις μία έντονη σχέση, στην οποία ο Κριός θα εμφανίζεται και θα εξαφανίζεται από εκεί που δεν το περιμένεις;Ο άνδρας Κριός πάνω στα νεύρα του, θα γίνει πολύ αγενής, θα βρίσει, θα φωνάξει και δεν θα κρατήσει τον έλεγχο. Αντέχεις τους έντονους καβγάδες;Ώρα να μιλήσουμε για ακαταστασία: Πεταμένα ρούχα δεξιά και αριστερά, άτακτες συνήθειες στο σπίτι και φυσικά, καθόλου προθυμία για νοικοκυριό… Έχεις τις αντοχές να τα μαζεύεις όλα εσύ;\nΟ Ταύρος θέλει τον χρόνο του για όλα… δεν θέλει πιέσεις, δεν θέλει ζόρια και δεν του αρέσει αν μία γυναίκα τον κολλά στον τοίχο. Είσαι πρόθυμη να ακολουθήσεις τους αργούς ρυθμούς του;\nΕίναι σπιτόγατος, σε σημείο που μπορεί να γίνει και βαρετός… Αντέχεις να περάσεις σαββατόβραδο στο σπίτι, με τις πιτζάμες και την παντόφλα, χαζεύοντας TV;\nΟ νους του είναι διαρκώς στο φαΐ… και τις περισσότερες φορές παρασύρει και εσένα σε διατροφικές ατασθαλίες… Πού το πάει, πού το φέρνει, όλο σε ταβερνάκια, σε κρεπερί, σε πιτσαρίες και σε ζαχαροπλαστεία τρέχετε… Άσε που γίνεται και απαιτητικός και θέλει από εσένα να γίνεις Μάστερ Σεφ στην κουζίνα… Τα πας καλά με την μαγειρική; Σου αρέσουν οι άντρες με κοιλίτσα;\nΑκόμα και χρυσό να τον κάνεις δεν πρόκειται να αλλάξει άποψη, όσα σοβαρά επιχειρήματα και να του δώσεις… Θα ανεχτείς το πείσμα του;\nΤου αρέσει να πηγαίνει για διασκέδαση και για διακοπές στα πιο ήσυχα μέρη και έχει τα στέκια του… Σου αρέσει να κάνεις διακοπές πάντα στο ίδιο μέρος;\nΟ Δίδυμος μπορεί να έχει σχέση μαζί σου, παράλληλα όμως θεωρεί πολύ φυσιολογικό να μιλάει και με την Σούλα, την Κάτια, την Μαρία… μπορεί και την Ελένη… Μπορείς να αποδεχτείς ότι αυτός ο άνδρας είναι φλερτατζής;\nΜιλάει πολύ, μιλάει ακατάπαυστα, του αρέσει να αναλύει τα πάντα και να επιδεικνύει τις γνώσεις του… Είσαι σίγουρη ότι μπορείς να αντέξεις την πολυλογία του;\nΓια να φτάσετε στο κρεβάτι πρέπει να έχεις παίξει πολύ με το μυαλό του, πρέπει να το έχεις κουβεντιάσει, να τον έχεις προκαλέσει… Άσε που πρέπει πάντα να κάνεις και κάτι νέο στο σεξ, για να μη βαριέται! Είσαι διατεθειμένη να μπαίνεις διαρκώς σε αυτή την προσπάθεια;\nΑν μείνετε μαζί, στο σπίτι σας δεν θα υπάρχει πρόγραμμα, θα είναι κέντρο διερχομένων, ενώ και ο ίδιος θα λείπει πολύ συχνά. Την σπιτική ζωή λοιπόν ξέχνα τη… Σου αρέσει αυτό;\nΑλλάζει γνώμη συνέχεια… Το ένα βράδυ μπορεί να έχετε συμφωνήσει και αποφασίσει για ένα θέμα και το άλλο πρωί αυτός να παίρνει μία εντελώς διαφορετική απόφαση… Σου αρέσουν τέτοιου είδους αλλαγές;\nΗ μανούλα του πάνω από όλα… Αυτός ο άνδρας αφήνει τη μαμά του να χώνεται παντού, άσε που και ο ίδιος της έχει τόση μεγάλη αδυναμία, που πολλές φορές μπορεί να σε συγκρίνει μαζί της και να σε βγάζει λάθος… Σου αρέσει ο άνδρας ο μαμάκιας;\nΑντέχεις να ακούς πολύωρες κουβέντες για τις αναμνήσεις και τα παιδικά του χρόνια; Τις ίδιες ιστορίες για τη ζωή του θα θέλει να σου τις λέει ξανά και ξανά…\nΓια να πετύχει τον σκοπό του, είναι ικανός να σε κάνει να νιώσεις τύψεις, ενοχές ή μπορεί να σε βάλει σε συναισθηματικά διλήμματα… Το αντέχεις;\nΈνας άνδρας Καρκίνος είναι πολύ γκρινιάρης… Γκρινιάζει για τα πάντα χωρίς σταματημό! Τι λες λοιπόν; Θα καταφέρεις να τα βγάλεις πέρα;\nΘέλει διαρκώς φροντίδα και αν εσύ για ένα διάστημα είσαι πιεσμένη ή έχεις ως προτεραιότητά σου την δουλειά σου (ή κάποιο άλλο θέμα), αυτός θα αρχίσει τις ζήλιες και θα κάνει σαν μωρό παιδί… Είσαι πρόθυμη για ντάντεμα;\nΟ Λέοντας είναι αρκετά απαιτητικός, κάθε επιθυμία του είναι και διαταγή! Είσαι έτοιμη λοιπόν να εκπληρώνεις σαν «Τζίνι» κάθε του προσδοκία;\nΘέλει η γυναίκα που είναι στο πλάι του να είναι πάντα κοκέτα, ακόμα και το βράδυ που πέφτεις για ύπνο πρέπει να λάμπεις… Μην σε δει με άβαφο νύχι! Τι λες, θα μπορέσεις να ανταπεξέλθεις σε αυτή την επιθυμία του;\nΜπορεί να σε έχει βασίλισσα, αυτό όμως δεν σημαίνει ότι δεν του αρέσει να φλερτάρει για να επιβεβαιώνεται. Ωστόσο, αυτή η συμπεριφορά δεν σημαίνει ότι μπορείς και εσύ από την πλευρά σου να το κάνεις… Δεν το επιτρέπει! Θα του αφήνεις το ελεύθερο να ξενοκοιτάζει (μόνο να κοιτάζει), ενώ εσύ δεν θα έχεις μάτια παρά μόνο για αυτόν;\nΕίναι απόλυτος, φυσικά δεν αλλάζεις εύκολα την γνώμη του, ενώ αν ζητήσει κάτι, θέλει να το κάνεις την στιγμή που το είπε… Τι λες; Σου αρέσει αυτό;\nΜετά από έναν καβγά, ακόμα και αν αυτός είχε άδικο, πρέπει εσύ να κάνεις το πρώτο βήμα… Βάζεις εύκολα νερό στο κρασί σου;\nΜόλις πάρει… αέρα, ο άνδρας Παρθένος θα αρχίσει να κριτικάρει όλες τις αδυναμίες του χαρακτήρα σου, αλλά και τις ατέλειες της εμφάνισής σου… Αντέχεις την σκληρή κριτική;\nΕίναι μυστήριος, περίεργος και αρκετές στιγμές τον ενοχλούν τα πιο απλά πράγματα… Στη συμβίωση μαζί του, πρέπει οπωσδήποτε να λειτουργείς βάση προγράμματος, άσε που θέλει στο σπίτι όλα να είναι στην εντέλεια… Σκούπισμα και σφουγγάρισμα κάθε μέρα! Μπορείς να ακολουθήσεις αυτούς τους ρυθμούς;\nΘέλεις χαδάκια, τρυφερότητα, ζουζουνιές και ρομαντισμούς; Θα μπορούσες να αποδεχτείς το γεγονός, ότι ο Παρθένος δεν είναι fan όλων αυτών;\nΟ άνδρας Παρθένος θα αφιερώσει πολλές ώρες στη δουλειά του, σε σημείο που μπορεί να νομίζεις ότι σε παραμελεί… Θα αποδεχτείς το γεγονός ότι δουλεύει πολλές ώρες;\nΤα άσκοπα έξοδα και τις σπατάλες, θα πρέπει να τα ξεχάσεις… μπορείς να βάλεις μέτρο (ή και… καβούρια) στις τσέπες σου;\nΑυτός ο άνδρας θέλει διαρκώς σπρώξιμο, δεν αποφασίζει ούτε το τι ρούχο θα φορέσει μόνος του… Θέλεις να περνούν όλα από το χέρι σου και να είσαι εσύ που θα έχεις το πάνω χέρι στη σχέση; Σου αρέσει να παίρνεις πρωτοβουλίες;\nΤην παροιμία «τα σιγανά ποταμάκια να φοβάσαι» την ξέρεις; Μπορεί σε σένα να τάζει λαγούς με πετραχήλια και την άλλη στιγμή να δίνει σε μία άλλη γυναίκα το κινητό του… Πιστεύεις ότι θα καταφέρεις να τον μαζέψεις;\nΣου αρέσουν οι ευθυνόφοβοι άνδρες; Ο άνδρας Ζυγός πάντα βρίσκει έναν καλό τρόπο και μία καλή δικαιολογία για να ξεγλιστρήσει στα δύσκολα… Θα το αντέξεις αυτό;\nΕίναι αρκετά σπάταλος… Ακόμα και αν συμφωνήσετε να μαζέψετε χρήματα για έναν σκοπό, ο Ζυγός θα καταφέρει να σπαταλήσει την κάθε οικονομία σας…\nΘέλει η γυναίκα που είναι στο πλάι του να είναι μες στο γέλιο και τη χαρά, απεχθάνεται την μουρμούρα, τα νεύρα και προπάντων τα μούτρα… Είσαι πρόθυμη να είσαι το ψύχραιμο, γελαστό κορίτσι;\nΖηλεύει ακόμα και τον ίσκιο του, στήνει σενάρια επιστημονικής φαντασίας στο μυαλό του και δηλώνει ευθέως ότι δεν είναι σίγουρος αν σου έχει εμπιστοσύνη… Θα μπορέσεις κατά εξακολούθηση να το αντέξεις αυτό;\nΑυτός ο άνδρας κρατά μυστικά, μπορεί να μην σου λέει ψέματα, αλλά δεν σου λέει όλη την αλήθεια… Θέλει πάντα να κρατά πράγματα μόνο για τον εαυτό του. Σου αρέσει αυτό;\nΟι συναισθηματικοί εκβιασμοί είναι πάντα μέσα στο πρόγραμμα για έναν Σκορπιό, για να πετύχει αυτό που θέλει θα χρησιμοποιήσει όλα τα μέσα… Τι λες λοιπόν; θα μπορέσεις να παραμείνεις στο πλάι αυτού του άνδρα;\nΣτο σεξ έχει απαιτήσεις… Δεν δέχεται δικαιολογίες «σήμερα έχω πονοκέφαλο», κάθε μέρα πρέπει να είναι μία ερωτική ημέρα! Η ερωτική σου λίμπιντο είναι πάντα ανεβασμένη;\nΘέλει να κάνει έλεγχο σε όλα και τα πάντα να γίνονται κατόπιν της έγκρισής του… Πώς σου φαίνεται αυτό; Θα το δεχτείς;\nΑκόμα και αν παντρευτείς έναν Τοξότη, αυτός θα εξακολουθεί να αισθάνεται ελεύθερος! Πώς σου φαίνεται αυτή η άποψη;\nΑυτός ο άνδρας ποτέ δεν θα μεγαλώσει… Είσαι έτοιμη να τιθασεύεις τον άτακτο Τοξότη, που από την βιασύνη του όλο θα κάνει λάθη;\nΤου αρέσουν τα δύσκολα… αν κάποια στιγμή νιώσει ότι «έδεσε τον γάιδαρο του», τότε αμέσως θα αρχίσει να χάνει το ενδιαφέρον! Μπορείς να σκαρφιστείς έξυπνα κόλπα για να τον κρατάς σε εγρήγορση;\nΑυτός ο άνδρας δεν πρόκειται να καθίσει ούτε στιγμή στο σπίτι, όλο και κάποια δραστηριότητα θα έχει να κάνει… Πολλές μέρες μπορεί να μην σε βάζει στο πρόγραμμά του… Θα το αντέξεις;\nΘέλει να πηγαίνει όπου θέλει, όποτε θέλει και με όποιον θέλει, χωρίς να δίνει κανέναν λογαριασμό. Θα μπορέσεις να του αφήσεις απεριόριστη ελευθερία;\nΗ καριέρα του και οι φιλοδοξίες του είναι πάνω από όλα, ακόμα και από εσένα… Θα συμβιβαστείς με αυτό;\nΕπηρεάζεται πάρα πολύ από την γνώμη των φίλων, των γονιών, των αδελφών και γενικότερα όλου του κοινωνικού του περιβάλλοντος… Πιστεύεις ότι θα περάσεις το τεστ της έγκρισης όλων;\nΔεν είναι και ιδιαίτερα κουβαρντάς, επομένως μην περιμένεις σπατάλες! Σου αρέσει ο άντρας που κάνει πολύ καλό κουμάντο στο πορτοφόλι του;\nΌταν δεν είναι καλά στα ψυχολογικά του ή έχει άγχος, δεν βγάζει λέξη από το στόμα του και έχει ανάγκη για απομόνωση… Θα σεβαστείς αυτές τις στιγμές;\nΕίναι τόσο αυστηρός και σοβαρός, που μερικές φορές θα νομίζεις ότι είσαι το μαθητούδι και είναι ο δάσκαλος… Πώς σου φαίνεται αυτό;\nΠολλές φορές θα σου συμπεριφέρεται σαν να είσαι το κολλητάρι του και όχι η γυναίκα της ζωής του, γιατί πάνω από όλα θα είσαι το φιλαράκι του! Το έχεις σκεφτεί αυτό;\nΠρέπει να είσαι ενημερωμένη για όλα, να ξέρεις πρώτη όλες τις πολιτικές, οικονομικές, κοινωνικές εξελίξεις, για να μπορείς να κάνεις κουβέντα μαζί του… Σου αρέσει αυτό;\nΑρκετές στιγμές προτιμά να βγει για μπύρες με τους κολλητούς του, παρά να περάσετε το βράδυ μαζί. Θα το πάρεις προσωπικά;\nΕίναι εκρηκτικός, εκεί που κάνετε χαλαρή κουβεντούλα, μπορεί να πιάσει φωτιά εντελώς ξαφνικά και να πατήσετε έναν καβγά που θα σου μείνει αξέχαστος… Σου αρέσουν αυτού του είδους οι εκπλήξεις;\nΤο τηλέφωνό του χτυπάει συνέχεια, είναι περιζήτητος και από τις γυναίκες… Αν ζηλεύεις, τον έχασες. Τι λες με αυτό;\nΈχει ανασφάλειες… Μπορείς να δεχτείς έναν άνδρα που δεν είναι τόσο δυναμικός και αποφασιστικός;\nΟ Ιχθύς είναι ένας άνδρας που λέει ψεματάκια… Πολλά από αυτά δεν θα τα καταλάβεις, σε κάποια από αυτά θα τον πιάσεις στα πράσα… Τι λες, θα το αντέξεις;\nΈχει ροπή προς την απιστία, θα συγχωρούσες κάποια στιγμή ένα κέρατο;\nΘέλει την γυναίκα γατούλα και όχι τίγρη! Είσαι γλυκιά, τρυφερή και έχεις σκοπό να τον φροντίζεις σαν μικρό παιδί;\nΜπορείς να δεχτείς ότι αυτός ο άνδρας πολλές στιγμές θα είναι μπερδεμένος και δεν θα μπορεί να ξεκαθαρίσει τις σκέψεις και τις επιθυμίες του;\nEίναι αυτό το «παρεξηγημένο» denim κομμάτι το must...\nΜήπως το κινητό σας στέλνει τα επίπεδα στρες... στ...\n3 πράγματα που δεν πρέπει να κάνεις ΠΟΤΕ σ' ένα σπ...\nO πιο εύκολος τρόπος για να αφαιρείς από τα ρούχα ...\nΗλιακό έγκαυμα: Φτιάξτε καταπραϋντική κρέμα με φυσ...\nΤο μαύρο φόρεμα δείχνει ακόμα καλύτερο το καλοκαίρ...\nWow! Το τελευταίο denim trend που ανακαλύψαμε μας ...\nΑστρολογικό κουίζ: Είναι ο άντρας των ονείρων σου;...\n3 κανόνες ομορφιάς που μπορείς να καταπατήσειςΘέλε...\nΈνα πρωτότυπο τρικ για να μην πλένεις συχνά τα jea...\nΘέλεις να βελτιώσεις τις σχέσεις σου; Πες την μαγι...\nΣε ποια ηλικία είμαστε πραγματικά ευτυχισμένοι;\nΑνακαλύψαμε το είδος φορέματος που μοιάζει πάντα π...